**Anexa I**

 **la Hotărârea Consiliului Județean Satu Mare Nr........../2019**

**STRATEGIA JUDEȚEANĂ DE DEZVOLTARE A SERVICIILOR SOCIALE**

**2019-2023**

 **JUDEȚUL SATU MARE**

**Capitolul I**

**MISIUNEA STRATEGIEI**

Misiunea prezentei strategii este dezvoltarea unui sistem funcțional de servicii la nivel județean care să aibă ca scop sprijinirea persoanelor vulnerabile pentru depășirea situațiilor de dificultate, prevenirea și combaterea riscului de excluziune socială, creșterea calității vieții și promovarea incluziunii sociale a acestora. Dorim ca implementarea strategiei să aibă ca rezultat existența unui sistem de servicii sociale la nivelul județului Satu Mare, capabil să asigure dezvoltarea capacităţilor indivizilor şi/sau comunităţilor pentru soluţionarea propriilor nevoi sociale, precum şi creşterea calităţii vieţii şi promovarea principiilor de coeziune şi incluziune socială.

Sistemul județean de servicii sociale cuprinde ansamblul tuturor serviciilor sociale funcționale la nivelul județului, asigurate de furnizorii de servicii sociale acreditați, publici și privați, prin care autoritățile publice locale împreună cu societatea civilă intervin pentru prevenirea, limitarea sau înlăturarea efectelor temporare ori permanente ale situațiilor care pot genera marginalizarea sau excluziunea socială a persoanei, familiei, grupurilor ori comunităților.

Serviciile sociale de la nivelul județului reprezintă activitatea sau ansamblul de activități realizate pentru a răspunde nevoilor sociale, precum și celor speciale, individuale, familiale sau de grup, în vederea depășirii situațiilor de dificultate, prevenirii și combaterii riscului de excluziune socială, promovării incluziunii sociale și creșterii calității vieții.

Ne propunem asigurarea, la nivelul județului Satu Mare, a unui sistem de servicii sociale cu caracter proactiv și care să aibă o abordare integrată a nevoilor persoanei, în relație cu situația socio-economică, starea de sănătate, nivelul de educație și mediul social de viață al acesteia.

**Capitolul II**

**PRINCIPII ŞI VALORI**

De mare importanţă în definirea noastră ca instituţie sunt principiile şi valorile după care ne călăuzim:

**Principii:**

**(1) Universalitate**

Fiecare persoană are dreptul la asistenţă socială în condiţiile prevăzute de lege. Prin acest drept recunoaştem principiul accesibilităţii egale la serviciile sociale pentru cetăţenii din județul Satu Mare**.**

**(2)   Obiectivitate şi imparţialitate.**

În acordarea serviciilor se va păstra o atitudine obiectivă, neutră faţă de orice interes politic, economic, religios sau de altă natură.

**(3)   Eficienţă şi eficacitate**

În acordarea serviciilor se vor depune toate eforturile pentru rezolvarea situaţiei de criză în care se găseşte solicitantul, păstrându-se următoarele caracteristici: calitative, cantitativ adecvate şi pe o perioadă de timp adecvată.

**(4) Abordarea integrată în furnizarea de servicii sociale**

Acordarea de servicii sociale se va baza pe o evaluare completă şi complexă (unde este cazul) a nevoilor solicitanţilor şi intervenţia asupra tuturor aspectelor problemei de rezolvat.

**(5)Proximitate în furnizarea de servicii sociale**

Serviciile sociale acordate vor fi adaptate nevoilor comunităţii şi la îndemâna cetăţenilor.

**(6) Cooperare şi parteneriat**

Serviciile sociale se acordă în parteneriat şi cooperând cu ceilalţi furnizori de servicii sociale. Se va asigura transferul şi monitorizarea beneficiarului atunci când situaţia o impune, către alte servicii sociale (primare sau specializate).

**(7) Orientarea pe rezultate**

Serviciul public de asistenţă socială are ca obiectiv principal orientarea pe rezultate în beneficiul persoanelor deservite.

**(8) Îmbunătăţirea continuă a calităţii**

Serviciul public de asistenţă socială se centrează pe îmbunătăţirea continuă a serviciilor sociale şi pe eficientizarea resurselor disponibile.

**Valori**

**(1)   Egalitatea de şanse**

Toate persoanele beneficiază de oportunităţi egale cu privire la accesul la serviciile sociale şi de tratament egal prin eliminarea oricăror forme de discriminare.

**(2)  Libertatea de alegere**

Fiecărei persoane îi este respectată alegerea făcută privind serviciul social ce răspunde nevoii sale sociale.

**(3)  Independenţa şi individualitatea fiecărei persoane**

Fiecare persoană are dreptul să fie parte integrată a comunităţii, păstrându-şi în acelaşi timp independenţa şi individualitatea. Aceasta urmăreşte să evite marginalizarea beneficiarilor de servicii sociale pe baza principiului că toţi cetăţenii, indiferent dacă necesită servicii de asistenţă socială sau nu, sunt fiinţe umane normale cu nevoi şi aspiraţii umane normale.

**(4) Transparenţă şi participarea în acordarea serviciilor sociale**

Fiecare persoană are acces la informaţiile privind drepturile fundamentale şi legale de asistenţă socială, precum şi posibilitatea de contestare a deciziei de acordare a unor servicii sociale. Membrii comunităţii trebuie încurajaţi şi sprijiniţi pentru a fi parte integrată în planificarea şi furnizarea  serviciilor în comunitate.

**(5) Confidenţialitatea**

Furnizorii serviciilor sociale trebuie să ia măsurile posibile şi rezonabile, astfel încât informaţiile care privesc beneficiarul să nu fie divulgate sau făcute publice fără acordul persoanei în cauză

**(6) Demnitatea umană**

Fiecărei persoane îi este garantată dezvoltarea liberă şi deplină a personalităţii. Toţi oamenii sunt trataţi cu demnitate cu privire la modul lor de viaţă, cultură, credinţele şi valorile personale.

**Capitolul III**

**Considerații generale**

* **1. Context național**

 Serviciile sociale au un rol important în sprijinul incluziunii sociale a grupurilor vulnerabile. Pentru realizarea incluziunii sociale este necesară o eficientizare a relației dintre nevoile grupurilor vulnerabile și oferirea de servicii sociale. Rezultatele analizelor realizate în domeniul dezvoltării serviciilor sociale arată că țara noastră, încă, se confruntă cu multe lipsuri și incoerențe, serviciile de identificare, intervenție timpurie sunt slab dezvoltate. Țara noastră parcurge o situație dificilă privind finanțarea sistemului de asistență socială astfel că, se pune din ce în ce mai acut problema ponderării bugetelor pentru beneficii sociale în raport cu cele ale serviciilor sociale, cât și cea a acoperirii reale cu servicii sociale atât în mediul urban și rural.

Nevoia de servicii sociale a populației este în continuă creştere. Serviciile sociale reprezintă un mijloc mai activ şi mai eficient de sprijin al populaţiei aflată în situaţii de vulnerabilitate sau marginalizare, în raport cu beneficiile sociale. Menţinerea serviciilor sociale la un nivel de calitate ridicat nu reprezintă numai o garanţie a unui trai decent în comunitate, a protecţiei faţă de efectele adverse ale crizei economice. Ele au ca scop dezvoltarea capacității individuale, de grup pentru asigurarea nevoilor sociale, creșterea calității vieții și promovarea incluziunii sociale, mijloc prin care cetăţenii sunt sprijiniţi să devină activi în viaţa economică şi socială a comunităţilor lor, să depăşească situaţii de dificultate (temporare sau de lungă durată) şi să contribuie activ la bunăstarea colectivă.

Este esențial ca sectorul serviciilor sociale să fie adaptat problemelor sociale, care se diversifică extrem de repede, fapt ce poate fi realizat prin implementarea unor politici publice solide care să includă o viziune pe termen lung și un spațiu de dezvoltare care să permită inovația socială, dialogul public-privat fiind un instrument esențial în cunoașterea problemelor cu care se confruntă populaţia şi la înţelegerea mai bună a priorităţilor de investiţie.

**2. Context județean**

**2.1. Caracteristici teritoriale ale județului Satu Mare**

**Situare geografică**

Situat în partea de nord-vest a României, județul Satu Mare este una din porțile principale ale României, având granițe cu Ungaria și Ucraina. Județul face parte din regiunea de Nord-Vest și din Euroregiunea Carpatica. În județ există mai multe puncte de trecere a frontierei, astfel: la Petea (rutier în Ungaria), Halmeu (rutier și feroviar în Ucraina ), Berveni (feroviar în Ungaria), Urziceni (rutier în Ungaria) și Satu Mare (aerian). Județul Satu Mare se învecinează cu județele Sălaj, Maramureș și Bihor.

**Suprafața**

Suprafața județului este de 4.418 km pătrați și reprezintă 1,9% din teritoriul national. Teritoriul județului este ocupat în proporție de 72% de terenuri agricole, 18% păduri, 3% râuri și 7% alte destinații.

**Clima**

Județul Satu Mare are clima temperat-continentală, moderată, cu veri puțin mai călduroase și ierni ceva mai blânde decât în general în restul țării. În schimb, în zona de șes a teritoriului prezentat, care cuprinde partea nordică a Câmpiei de Vest, iernile sunt mai lungi si verile mai moderate, față de partea centrală sau sudică a acesteia. Perioade de uscăciune și de secetă excesivă, precum și geruri aspre și persistente nu se înregistrează în județul Satu Mare.

**Forme de relief**

Relieful dominant este cel de câmpie (63%), în mare parte prezent in Câmpia Someșului. În est munții vulcanici mărginesc Depresiunea Oașului (17% zona muntoasă, parțial deluroasă). Zona deluroasă, denumită Culmea Codrului, ocupă 20% din suprafața județului. Altitudinea maximă este de 1200 m pe Vârful Pietrosu din Munții Ignișului, iar cea minimă 100 m în Valea Someșului.

**Resurse naturale**

Urmare structurii geologice complexe pe teritoriul județului se găsesc substanțe minerale utile dezvoltării, cum ar fi minereuri complexe (pirită, zinc, plumb, aur, argint, fier etc., în Munții Oașului, munți de origine vulcanică) , resurse de material de construcții (andezit, gresie și calcare în Țara Oașului), iar pe albiile râurilor pietrișuri, nisip și argile. De asemenea, se găsesc bentonită necesară industriei coloranților (Orașu Nou, Călinești Oaș) și luturi caolinoase. 4 Județul Satu Mare este așezat pe un imens rezervor subteran, cu ape sub formă de izvoare naturale sau obținute prin foraje (ape minerale carbogazoase, cloruro-sodice, cu proprietăți alcaline, sulfuroase, bicarbona te, sau sub formă de ape termale cu temperaturi de până la 70 grade Celsius). Vegetația se încadrează în zona de silvostepă și terenul prezintă o parte despădurită, iar o altă parte sub forma pâlcurilor de pădure ( stejar, carpen, ulm, frasin, plop, salcâm, gorun, fag). Județul dispune de un bogat fond cinegetic: cerbi, căprioare, urși, lupi, mistreți, iepuri, fazani, potârnichi, precum și importante resurse piscicole.

**Rețeaua hidrografică**

Reţeaua hidrografică a judeţului Satu Mare este reprezentată de râurile Someş (cu o lungime de 60 km pe teritoriul judeţului), Tur 66 km şi Crasna 57 km.

**2.2. Nivelul de dezvoltare socioeconomică şi culturală a zonei**

**Scurte prezentări ale reședinței de județ și ale principalelor orașe**

**Orașul Satu Mare** este municipiul reședință de județ al județului Satu Mare, situat în Nordul Transilvaniei, pe cursul râului Someș. Deși ridicat la rangul de oraș abia în anul 1230, cetatea de pământ cu numele Castrum Zotmar a fost menționată ca fiind unul din domeniile stăpânite de voievodul Menumorut încă din secolul X. Cetatea și orașul Satu Mare, situate la încrucișarea unor vechi drumuri de negoț, au avut de-a lungul evului mediu un important rol economic, politic și militar. În secolul XVIII, după repetate distrugeri și refaceri, Cetatea Sătmarului dispare, dar din acest secol începe urbanizarea tot mai accentuată a orașului, se regularizează albia Someșului, se asanează mlaștini, se fac îndiguiri, se dezvoltă economia. Astăzi, municipiul Satu Mare, cu o populație de peste 102 mii de locuitori, constituie polul economic, social și cultural al județului a cărui reședință este.

**Municipiul Carei**, reședință de județ în secolul al XIX-lea. Cea dintâi mențiune documentară a localității, datează din anul 1320 – Villa Karul. In inima actualului oraș a fost ridicată o cetate în anul 1592 care cu timpul își va pierde din importanța, iar în urma transformărilor succesive suferite in secolele XVIII și XIX se preschimbă în castelul actual de stil baroc al familiei Károly.

 Ca oraș, începe să se dezvolte în prima jumătate a secolului XVIII, prin colonizarea șvabilor. În secolul XIX, orașul devine centru de județ, căpătând o importanță economică și culturală tot mai mare. Careiul a fost localitatea unde s-au dat ultimele lupte de pe teritoriul României, în cel de-al doilea război mondial.

În anul 1995 orașul Carei a fost ridicat la rangul de municipiu, iar în prezent, cu o populație de 21.112 locuitori, este a doua așezare urbană ca importanță a județului Satu Mare.

**Orașul Negrești –Oaș**, reședința urmașilor dacilor liberi. Prima atestare documentară (anul 1270) menționează Negreștiul ca punct de legătură pe “drumul sării” de la ocnele de sare din Maramureș spre Polonia. În documentele istorice maghiare, orașul Negrești apare ca cea mai mare așezare românească din Oaș. Localitatea care în prezent numără 11.847 persoane, a primit statutul de oraș în anul 1964.

**Monumente istorice, de arhitectură și artă, muzee, instituții culturale**

Județul Satu Mare dispune de foarte multe monumente istorice și arhitectură, instituții culturale, muzee, astfel: muzee (Muzeul județean de arheologie și științele naturii, Muzeul de etnografie și istorie Tășnad, Muzeul de etnografie în aer liber Negrești Oaș, Muzeul etnografic al șvabilor din Petrești, Muzeul de artă Satu Mare), monumente istorice și arhitectură (Turnul Pompierilor, Cetatea Medieșul Aurit, Biserica Capelă Aurel Pop, Biblioteca județeană, Ansamblu Sinagogii, Biserica Calvaria, Spitalul Luko Bella, Baia Comunală, Gara Satu Mare, Casa Albă, Palatul Justiției, Ansamblul Urban Ștefan Cel Mare, Ruinele cetății Karolyi de la Ardud, ansamblul Castelului Karolyi de la Carei, Monumentul ostașului român de la Carei, multe biserici, case și situri arheologice din perioada sec.XV-XVII, din epoca bronzului, paleolitic, neolitic, epoca medievală, etc.), instituții culturale (Filarmonica Dinu Lipati, Casa de cultură a sindicatelor, Casa de cultură G.M. Zamfirescu, Teatrul de Nord Satu Mare, Teatrul de Păpuși Brighella).

**Unități de cazare Situația unităților de primire turistică în perioada 2008-2012 se prezintă astfel:**

Capacitatea de cazare turistică a crescut de la 2425 locuri de cazare în 2008 la 2629 în 2009 (cu 8,4%), după care a coborât la 1616 în 2010, a urcat la 2091 locuri de cazare în 2011, urmată iarăși de reducere în 2012 la 1961 locuri de cazare și din nou de creștere în 2013 la 2110 locuri. Pe toată perioada (2008-2013) reducerea a fost de 13%.

Numărul turiștilor cazați (mii turiști), a crescut de la 96,9 în 2008 la 98,8 în 2009, după care s-au redus continuu la 96,6 în 2010, 90,5 în 2011, 76,9 în 2012, urmat de o creștere la 93,9 în 2013. Pe total perioadă există o reducere de 3,1%.

Urmare a dificultăților financiare cauzate de criza economico-financiară, gradul de utilizare a capacității de cazare s-a redus continuu de la 36,8% în 2008, la 33,6% în 2009, 34,6% în 2010, 25,7% în 2011, 19,1% în 2012. Pe toată perioada (2008-2012) gradul de utilizare a capacității de cazare s-a redus cu 42,1%.

**Unități de învățământ**

În județul Satu Mare, în anul școlar 2012/2013, procesul de învățământ se desfășura în 139 de unități de învățământ cu personalitate juridică, astfel: 23 grădinițe (învățământ preșcolar), 81 școli (învățământ primar și gimnazial), 33 licee, o școală postliceală, o instituție de învățământ superior și o instituție de învățământ superior privată ( cu 6 facultăți). În aceeași perioadă, în procesul de învățământ au fost cuprinse 60 635 persoane, astfel: 12 117 persoane învățământ preșcolar,16 975 învățământ primar ( inclusiv cel special), 14 268 învățământ gimnazial (inclusiv cel special), 14 074 în învățământul liceal, 522 în învățământul profesional și ucenici, 1299 în învățământul postliceal și de maiștri și 1380 în învățământul superior. Procesul de învățământ a fost asigurat de 4 148 de cadre didactice de toate gradele.

În județul Satu Mare operează universitățile: Vasile Goldiș, Fundația Academia Comercială, Universitatea Babeș Bolyai și Universitatea Tehnică Cluj.

**Rețeaua sanitară**

La sfârșitul anului 2012 în județul Satu Mare existau 5 spitale, 4 dispensare medicale, 9 creșe, 162 farmacii, 163 cabinete medicale de specialitate, 36 laboratoare de tehnică dentară, 12 cabinet de medicină generală, 148 cabinete de familie, 216 cabinete stomatologice și 19 cabinete medicale școlare și studențești. Din totalul unităților sanitare majoritatea sunt private cu excepția spitalelor, creșelor și a cabinetelor medicale și studențești. În toată perioada analizată numărul unităților a crescut la creșe, farmacii și puncte farmaceutice, cabinete stomatologice și cabinete medicale studențești, ambulatorii spital, societăți medicale civile, laboratoare medicale, s-au menținut relativ constante la spitale, dispensare medicale, centre de sănătate mintală, centre de transfuzie sanguină, alte tipuri de cabinete medicale și s-au redus la celelalte categorii (cabinete de tehnică dentară, cabinete de medicină generală, cabinete de familie, depozite farmaceutice), urmare măsurilor luate de guvern în 2011 de a închide unele unități sanitare, precum și crizei economico-financiare.

Numărul paturilor din spitale s-a redus continuu din 2008 până în 2011 urmare măsurilor de reabilitare a unor spitale și a eficientizării acestora, fiind în 2011 de 1795 față de 1880 în anul 2008 (95,5 %) și a crescut ușor în anul 2012 la 1805 paturi ( cu 0,6 %). Personalul de specialitate (medici și farmaciști,), cunoaște o descreștere în anul 2009 urmată de o creștere substanțială în anii următori (133 % la medici și 171 la farmaciști). Numărul stomatologilor crește pe toată perioada (o creștere cu 21,8 %) . Personalul mediu sanitar scade în anul 2009 urmat de creștere în anii 2010 și 2011, după care din nou o scădere în anul 2012 (pe toată 13 perioada avem o reducere cu 8,5 %). Activitatea medicală era realizată în anul 2012 de 697 medici, 218 stomatologi, 336 farmaciști, 1744 personal sanitar mediu.

**Indicatori sintetici ai activităţii economice**

**PIB al judeţului și ponderea acestuia în PIB al României**

În perioada 2008-2012 produsul intern brut al judeţului Satu Mare a scăzut în anul 2009 cu 2% față de 2008, după care a avut un trend crescător pană în anul 2012, creșterea pe toată perioada fiind de 8,9% (față de anul 2008), inferioară celei de creștere al produsului intern brut pe total economie, care a fost de 14,0%, și superioară celei pe regiunea Nord Vest, care a fost de 6,8%. Ponderea produsului intern brut al județului Satu Mare în total economie, a scăzut de la 1,23% în anul 2008 până în anul 2011 ( la 1,16%) după care a crescut ușor în anul 2012 la 1,17%, pondere inferioară celei din 2008.

**Agenţi economici**

Numărul unităților locale active a cunoscut o scădere permanentă în intervalul 2008-2011, urmat de o creștere în anul 2012, urmare crizei economico-financiare atât la nivelul țării cât și la nivel mondial, scăderea fiind de 20,7% 2012 față de 2008. Cifra de afaceri a cunoscut o scădere în anul 2009 de 14,1%, urmată de creștere în următorii ani, fiind în anul 2012 cu 17,1% mai mare decât în anul 2008, creșterea fiind inferioară indicelui prețurilor în intervalul menționat. Investițiile brute și nete au cunoscut o scădere mare în intervalul 2008-2011 (44,5% cele brute și 36% cele nete), urmate de o creștere ușoară în anul 2012, dar care nu a recuperat scăderea din perioada precedentă, nivelul investițiilor brute și nete fiind în 2012 sub cel din 2008 (78%, investiții brute și 98,4% cele nete).

Numărul unităților active în intervalul analizat a scăzut semnificativ (cu peste 20%), scăderea producându-se în intervalul 2008-2011, urmată de o ușoară creștere în 2012, cauza principală fiind criza economico- financiară. În structură, pondere importantă în total unități active o au cele din comerțul cu ridicata și amănuntul (peste 32% în 2012), industria prelucrătoare (13,3% în 2012), construcții(15,8% în 2012), activități profesionale științifice și tehnice, hoteluri și restaurante, transport și depozitare.

Analizând numărul unităților locative pe clase de mărime (funcție de numărul salariaților), se poate observa că ponderea mare în total societăți comerciale o au societăţile cu un număr de 0-9 angajaţi (83,4% în 2012), urmate de cele cu 10-49 angajaţi (14,1% în 2012), cele încadrate în categoria 50-249 salariați (2,3% în 2012) iar la final societăţile mari cu peste 250(0,2% în 2012) angajaţi. La finele anului 2012 toate societățile grupate pe clase de mărime aveau un număr inferior celui din anul 2008.

Deşi în structură numărul societăţilor comerciale cu un număr redus de salariaţi este cel mai mare, atunci când vorbim de cifra de afaceri, nivelul cel mai mare este obţinut de cele ce se încadrează în categoria 10-49 salariaţi, urmate de întreprinderile active ce se încadrează în categoria 50-249 salariați, cele cu peste 250 salariați, iar în final cele cu 1-9 salariaţi, ceea ce ne duce la concluzia că productivitatea mai mare se obţine in firmele mari, acestea rezistând şi mai bine pe timpul crizei, având o dotare tehnică mai bună, personal mai calificat şi resurse financiare mai bune. Nivelul cifrei de afaceri în 2012 este mai mare decât cel din 2008 la toate categoriile.

Numărul mediu de salariaţi s-a redus din anul 2008 până în anul 2011(reducere cu 13,5%), după care a urmat o creștere în anul 2012 ( cu 5,1%, față de 2011) și de 1,5% în anul 2013 față de 2012, pe fondul crizei economico financiare la nivel mondial și a economiei României urmarea fiind falimentele înregistrate în această perioadă și frecventele restructurări. În structură, ponderea cea mai însemnată în numărul de salariați o dețin cei din industrie (36,7% în anul 2013), urmați de comerț (15,1% în 2013), învățământ (8,7% în 2013), construcții (8,3% în 2013), sănătate și asistență socială (7,3% în 2013), transport și depozitare (4,9% în 2013), etc.

Populația ocupată la nivelul județului a avut un trend descendent în perioada 2008- 2010 (o reducere de 3,6%) după care a urmat o creștere ușoară în anul 2011 și o creștere substanțială în anul 2012, nivelul populației ocupate apropiindu-se de cel din 2008 (99,5%). Pe ramuri ale economiei naționale, nivelul populației ocupate se menține relativ în aceeași structură ca și numărul de salariați, pe primul loc aflându-se industria, urmată de, comerț, construcții, învățământ, sănătate, agricultură, etc.

Economia judeţului Satu Mare, destul de echilibrată, este orientată către activitatea de industrie, comerț, producția și furnizarea energiei electrice, termice, gaz, apă caldă și aer condiționat, transport și depozitare, hoteluri și restaurante (județul dispune de multe stațiuni cu apă termală), etc. Județul Satu Mare este un important centru administrativ cu ieșire la 2 țări, cu resurse umane, materiale, bogate, cu o forță de muncă instruită datorită instituțiilor de învățământ de la Satu Mare și Cluj unde se instruiesc tinerii, cu un potențial mare în domeniul agriculturii (o suprafață mare din terenul agricol are un potențial uriaș, făcând parte din Câmpia de Vest cu soluri din cele mai bune, precum și din lunca Someșului), precum și existența la nivelul județului a unei populații calificate în producția de mobilier, în construcții și cea a confecțiilor. Județul are un potenţial uriaş de creştere pe domeniile menţionate. Ca şi neajunsuri ar fi de amintit lipsa investițiilor, a unei autostrăzi care să lege acest oraş de oraşele importante din ţară şi străinătate, precum și necesitatea modernizării aeroportului.

În cadrul economiei judeţului, după cifra de afaceri, locul principal este ocupat de industrie, urmată de comerţ, construcţii, transport şi depozitare. În anul 2012 existau în judeţ 11 904 unităţi active, numărul cel mai mare aflându-se în comerţul cu ridicata şi amănuntul, urmat de construcții, industrie, transport şi depozitare şi hoteluri și restaurante, alte activități de servicii colective, sociale și personale. Investiţiile brute au fost foarte mari în anul 2011 față de anii anteriori, majoritatea investițiilor fiind realizate în industrie, după care acestea s-au redus aproximativ la nivelul de la începutul perioadei. Ramurile în care s-au realizat investiții în intervalul 2011-2012 în ordinea volumului sunt: industrie, construcții, transport și depozitare, producția și furnizarea energiei electrice, termice, gaz , apă caldă și aer condiționat, comerțul cu ridicată, etc.

**Transporturi**

**Reţeaua feroviara**

Reţeaua căilor feroviare are o lungime de 218 km, municipiul Satu Mare fiind unul un important nod de cale ferată din România. De aici pleacă trenuri în direcțiile: Timișoara, Baia Mare, Cluj, Brașov, București, Halmeu-Ucraina etc.

**Reţeaua rutieră**

Reţeaua de drumuri publice din judeţul Satu Mare are nevoie de fonduri pentru modernizarea acesteia, gradul de modernizare a rețelei existente fiind de 26,7 la sută în anul 2012. Deoarece în județ există mai multe puncte de trecere a frontierei spre Ungaria și Ucraina este necesară legarea acestora la autostrăzile și drumurile exprese ce se vor construi pentru fluidizarea traficului spre Europa Occidentală. Principalele drumuri naționale și europene ce trec prin județul Satu Mare sunt: DN 1C( E58,E576) - frontiera Ucraina – Livada – Baia Mare; DN 1F – frontiera Ungaria – Carei –Tășnad (jud. Sălaj); DN19 (E671) – Maramureș – Satu Mare – Carei (jud.Bihor); DN 19A(E81) – frontiera Ungaria – Satu Mare – Supuru de jos (jud.Sălaj).

**Aeroport**

Unul dintre cele mai vechi aeroporturi din România, cel din Satu Mare, a fost înființat la 15 octombrie 1936 printr-un Decret Regal, pe actualul amplasament al aeroclubului Samus.

În acest moment pe aeroportul Satu Mare operează compania TAROM cu curse spre și dinspre București. Aeroportul dispune de potențial mare de dezvoltare deoarece se află într-o zonă în care ar putea deservi 3 țări (România,Ungaria și Ucraina), amplasamentul este foarte bun cu posibilități de extindere, condițiile meteo sunt favorabile, iar în zonă sunt mulți romani care lucrează in străinătate și care ar putea înlocui deplasările cu autoturismele cu cele aeriene.

**Forţa de muncă şi veniturile salariale**

Populaţia ocupată Populaţia ocupată a judeţului Satu Mare a scăzut continuu în perioada 2008-2010, urmată de creștere în intervalul 2011-2013, nivelul atins în anul 2013 fiind cu 0,2 la sută mai mare decât cel din 2008. În total populaţie ocupată pe economie, ponderea judeţului s-a menținut relativ constantă la 2,7% pe toată perioada analizată, dar a avut o creştere uşoară în total regiune, de la 22,62% la 22,90% în perioada 2008-2009, după care s-a redus continuu până la 22.42% în anul 2012.

Numărul mediu de salariaţi ai judeţului a scăzut continuu de la 77,1 mii salariați în anul 2008, la 66,7 mii salariați in 2011 şi la 71,1 mii salariați în anul 2013. Ponderea acestora în total salariaţi pe economie a crescut de la 1,53% în anul 2008 la 1,62% în anul 2010 și a scăzut în intervalul 2011-2013 până la nivelul de 1,60%. Ponderea salariaților în totalul salariaţilor pe regiune a crescut de la 11,9% în anul 2008 la 12,3% în anul 2009, 12,4% în anul 2010, s-a redus la 11,7 în anul 2011 și a crescut din nou la nivelul de 12% în anii 2012 și 2013.

**Şomeri**

Urmare a crizei economice și financiare, numărul şomerilor a crescut de la 4,6 mii persoane în 2008 la 10,1 mii persoane în 2009, s-a redus la 9,4 mii persoane în 2010, și la 7,0 mii persoane în 2011, după care a crescut la 7,7 mii persoane în 2012, iar în 2013 a scăzut la 7,3 mii persoane. Rata şomajului pe județ a fost inferioara atât ratei șomajului pe regiunea de Nord Vest cât și celei pe țară în perioada 2008-2009 după care s-a menținut sub nivelul celei pe țară, dar a fost peste nivelul celei din regiunea din care face parte. Rata șomajului a crescut de la 3% în anul 2008 la 6,5% în anul 2009, după care s-a redus la 6,1% în anul 2010, la 4,6% în anul 2011, a crescut ușor la 4,8% în anul 2012 și s-a redus la 4,6% în 2012.

**2.3. Structura populaţiei (vârstă, sex, ocupaţie etc.)**

**Populația (număr, densitate, structură etnică, grad de urbanizare)**

Populația județului Satu Mare se regăsește în 2 municipii (Satu Mare și Carei ), 4 orașe (Livada, Negrești Oaș, Tășnad și Ardud), 58 comune cu 220 sate. Numărul populației la 1 iulie 2013 era de 361 198 locuitori, din care 169 288 (46,9%) locuiau în mediul urban și 191 910( 53,1%) locuitori în mediul rural. Din totalul populației de 361 198 locuitori 175 227 (48,5%) erau de sex masculin și 185 971( 51,5%) de sex feminin.

Structura etnică a populaţiei judeţului Satu Mare la 20 octombrie 2011 se prezintă astfel: români 57,8%, maghiari 34,7%, rromi 5,4%, germani 1,5%, ucraineni 0,4% şi alte etnii 0,2%.

Județul Satu Mare ocupă locul 29 pe total țară la gradul de urbanizare și locul 30 ca număr total al populației, conform recensământului din 2011. Densitatea populației în anul 2013 a fost de 82 persoane /km².

**2.4. Tipurile de situaţii de dificultate, vulnerabilitate, dependenţă sau risc social, numărul potenţialilor beneficiari**

În demersul de analiză a problematicii sociale și a protecției sociale a grupurilor vulnerabile, s-au identificat la nivelul județului următoarele grupuri vulnerabile:

* Persoane vârstnice dependente
* Persoanele vârstince în situație de risc,
* Persoanele fără adăpost,
* Familiile aflate în risc de sărăcie,
* Persoanele cu dizabilități,
* Copii cu cerinţe educative speciale,
* Copii cu dizabilităţi fără servicii de sprijin în comunitate,
* Copii cu risc de abandon şcolar sau care nu frecventează o formă de învăţământ,
* Copiii și tinerii lipsiți de îngrijire și sprijin parental
* Tineri şi persoane adulte cu dizabilităţi fără servicii de sprijin în comunitate
* Persoanele de etnie romă aflate în situații de risc ridicat
* Persoanele care trăiesc în comunități marginalizate

**2.5. Tipurile de servicii sociale care ar putea răspunde nevoilor beneficiarilor identificaţi şi argumentaţia alegerii acestora**

S-a conceput un chestionar în vederea consultării furnizorilor de servicii sociale publici și privați în ce privește situația actuală a serviciilor sociale la nivelul județului Satu Mare. Acest chestionar s-a transmis spre completare primăriilor și furnizorilor de servicii sociale privați din județul Satu Mare.

Analiza realizată la nivelul fiecărei comunităţi din judeţul Satu Mare, relevă în principal faptul că se oferă servicii de asistenţă şi suport pentru asigurarea nevoilor de bază ale beneficiarilor, servicii de îngrijire personală, de recuperare şi reabilitare, în regim de centre rezidenţiale sau centre de zi, servicii sociale acordate copiilor, persoanelor cu dizabilităţi, persoanelor vârstnice şi oricăror persoane în nevoie. Serviciile sociale se acordă de către personalul D.G.A.S.P.C. Satu Mare atât în cadrul aparatului propriu cât şi centrele subordonate.

**Situația actuală a serviciilor sociale la nivelul județului Satu Mare**

**Oferirea serviciilor pe tipuri de furnizori:**

* 17 primării acreditate care acordă servicii sociale primare și servicii sociale specializate
* 38 ONG-uri acreditate
* 3 unități de cult acreditate

 **Furnizarea serviciilor sociale:**

* centre de zi pentru persoane vârstnice – 5
* centre de zi pentru școlari și preșcolari – 4
* centre de îngrijire la domiciliu – 3
* centre pentru tineri cu dizabilități – 2
* cantine sociale – 2
* centru multifuncțional – 1
* centre sociale de urgență pentru adulți – 1
* centre de integrare prin trapia ocupațională – 1
* centre de zi pentru copiii aflați în dificultate – 1
* centre de consiliere psiho-socială pentru copii și părinți – 1
* centru de zi pentru victimele violenței domestice – 1
* servicii sociale primare – 1
* casă de tip familial – 1
* cămin de bătrâni – 1

**Furnizarea de beneficii de asistență socială și numărul de beneficiari:**

* Alocatie pentru sustinerea familiei ASF – 2121
* Ajutor social VMG – 1932
* Alocatie pentru sustinerea familiei ASF și ajutor social VMG – 950
* Subvenții de încălzire – 898
* Tichete de grădiniță – 17
* Anchete sociale pentru copii – 472
* Rapoarte de monitorizare a copiilor cu handicap – 300
* Alocații de stat pentru copii – 1350
* Indemnizații pentru creșterea copilului – 189
* Ajutoare de urgență – 58
* Tichete sociale – 39
* Indemnizație lunară pentru persoanele cu handicap – 412
* Alocație plasament – 21
* Asistent personal – 101
* Asistent personal pentru persoane cu handicap – 44
* Ajutor înmormântare – 1
* Anchete comisia de expertiză medical – 97
* Anchete instanță – 28
* Anchete bani de liceu – 4
* Anchete bursă pentru facultate – 2
* Anchete tutelă – 1
* Anchete plasament – 5
* Ajutor alimente – 1480

**Proiectele locale** care se află în implementare la nivelul primăriilor din județul Satu Mare vizează în principal crearea de:

* cămine pentru vârstnici – 4
* centre de zi pentru vârstnici – 5
* înființarea de cantine sociale – 3
* centre de reabilitare și integrare copii – 4
* locuințe protejate – 1
* reducerea numărului de persoane aflate în risc de sărăcie sau excluziune social – 1
* creșterea calității vieții prin înființarea unor noi servicii sociale adresate vârstnicilor și încurajarea îmbătrânirii active – 1

**Obiectivele de dezvoltare** propuse, cu prioritate, de autoritățile publice locale pentru perioada 2018-2023 sunt:

* Dezvoltarea unui pachet integrat de servicii care să răspundă nevoilor fiecărui membru al comunității
* Dezvoltarea unui sistem de management de caz integrat
* Înființarea de noi servicii și modernizarea celor existente
* Optimizarea finanțării sistemului social la nivel local
* Profesionalizarea sistemului de asistență social
* Implicarea comunității și mobilizarea resurselor comunitare
* Înființarea și devoltarea/îmbunătățirea unui sistem realist și eficient de servicii sociale la nivelul localității
* Crearea unor servicii de tip centre de zi de socializare și petrecerea timpului liber
* Crearea unei evidențe informatizate care să cuprindă toate informațiile referitoare la beneficiarii de servicii sociale
* Reducerea numărului de beneficiari cu îmbunătățirea nivelului de trai al categoriilor vulnerabile
* Serviciile oferite de către personalul cu atribuții de asistență socială vor fi orientate spre promovarea autonomiei persoanei vulnerabile și favorabile incluziunii sociale
* Îmbunătățirea condițiilor de locuire la nivelul comunităților marginalizate
* Reducerea riscului de abandon școlar în rândul copiilor
* Creșterea șanselor de ocupare formală în rândul persoanelor de vârstă active
* Dezvoltarea unui sistem integrat de servicii sociale individualizate axat pe nevoile comunității
* Dezvoltarea unor atitudini proactive și participative în rândul populației localității și a beneficiarilor de servicii sociale
* Tratamentul corect și echitabil al tuturor copiilor în societatea noastră în exercitarea drepturilor de către copii
* Dezvoltarea parteneriatelor
* Prevenirea marginalizării sociale
* Asigurarea continuității consilierii pentru protecția și respectarea drepturilor familiilor, copiilor și a persoanelor cu dizabilități și a persoanelor în situații defavorizate
* Organizarea și furnizarea unor pachete integrate de servicii în vederea dezvoltării capacității ocupaționale
* Mobilizarea actorilor relevanți din zonă în vederea integrării pe piața muncii și în mediul de afaceri a persoanelor aflate in risc de sărăcie
* Furnizarea unui pachet de servicii integrate sociale și medicale funcționale prin înființarea unui centru comunitar multifuncțional de servicii integrate
* Furnizarea unui pachet integrat de măsuri pentru educație și prevenirea abandonului școlar
* Combaterea marginalizării prin construirea de locuințe sociale pentru persoanele aflate în risc de sărăcie și excluziune socială, în special pentru persoanele de etnie romă
* Reglementarea actelor de identitate și de proprietate în vederea integrării prin combaterea discriminării.
* Construirea, înființarea și administrarea unui centru care să aibă ca obiectiv primirea familiilor/persoanelor aflate în dificultate
* Crearea unui continuum de servicii sociale locale inidividualizate centrate pe nevoile clienților
* Dezvoltarea operațională a compartimentului de asistență socială pentru eficientizarea relațiilor cu structurile instituționale cu atribuții în domeniu
* Extinderea parteneriatului social-instituții , ONG, cetățeni la nivel local, județean și central
* Inființarea-amenajare unui centru pentru persoane vârstnice
* Prevenirea și consilierea persoanei singure sau familii vulnerabile sau aflate în dificultate, depășirea situațiilor de criză
* Diversificarea lucrărilor cu beneficiarii ajutorului social conform legii 416/2001

Pentru perioada 2018-2023, **serviciile sociale propuse spre a fi înființate** de către autoritățile publice locale la nivelul județului Satu Mare sunt:

* Înființarea unui centru de îngrijire pentru persoane vârstnice,
* Îngrijire la domiciliu pentru persoane vârstince/servicii de îngrijire pentru vârstnici,
* Centre de zi de socializare și petrecerea timpului liber,
* Centru de preparare și distribuire a hranei pentru persoane în risc de sărăcie,
* Centru de igienă,
* Cantină social,
* Înființarea și administrarea unui centru de primire cu scopul de a asigura furnizarea unor servicii sociale care să ducă la îmbunătățirea calității vieții familiilor și persoanelor aflate în situații de dificultate,
* Construirea unei grădinițe cu program prelungit,
* Centre de zi pentru copii-after school,
* Înființarea unor centre pentru victimele violenței domestice,
* Înființarea unor centre rezidențiale pentru vârstnici

**Capacitatea administrativă**

La nivelul județean numărul persoanelor cu atribuții în asistență socială situația este următoarea:

* 83 de persoane cu studii superioare
* 35 cu studii medii
* 28 care au cursuri de specializare

**Surse de finantare**

 Serviciile sociale dezvoltate pe raza județului Satu Mare sunt susținute, în principal, din bugetul local, fonduri europene și sponsorizări/donații.

**Servicii sociale furnizate de ONG-uri:**

Centru de zi pentru adulții cu dizabilități – 1

Centru de zi pentru copii – 2

Centru comunitar – 2

Centru social deschis –1

Centru de zi pentru copii cu nevoi speciale – 1

Centru de reabilitare –2

Centru de integrare prin terapia ocupațională –2

Centru de îngrijire la domiciliu –7

Centru de zi pentru vârstinici – 6

Cantină socială – 2

Centru de resurse pentru integrare socială și profesională – 1

Centru de zi pentru consiliere și sprijin pentru părinți și copii – 1

**Capacitatea administrativă**

Situația la nivelul ONG-urilor din județul Satu Mare privitor la numărul persoanelor cu atribuții în asistență socială este următoarea:

* 60 de persoane cu studii superioare
* 47 cu studii medii
* 34 care au cursuri de specializare

**Proiectele locale** care se află în implementare la nivelul ONG-urilor din județul Satu Mare vizează în principal:

* Crearea unor centre de zi pentru adulți cu dizabilități
* Îmbunătățirea condițiilor de viață ale romilor și altor grupuri vulnerabile aflate în condiții sociale de trai precare
* Îmbunătățirea calității vieții persoanelor în vârstă și persoanelor cu handicap adulte
* Conștientizarea importanței păstrării stării de sănătate și necesitatea de a depune eforturi pentru o viață sănătoasă în cadrul beneficiarilor centrului de zi pentru vârstnici
* Crearea unor centre de integrare prin terapie ocupațională

**Obiective de dezvoltare propuse pentru 2018-2023**

* dezvoltarea calității serviciului social centru de integrare prin terapie ocupațională
* înființarea unor locuințe protejate
* înființarea unor centre de zi de asistență și recuperare pentru vârstnici
* masă pe roți

**Surse de finantare**

* Contribuția beneficiarilor
* Donații și sponsorizări
* Bugetul local

**Concluzii**

* Preponderența beneficiilor de asistență socială
* Capacitatea slabă de dezvoltare a serviciilor sociale
* Grupurile vulnerabile care se regăsesc în comunităţile din judeţul Satu Mare şi reclamă intervenţii prioritare sunt: persoanele vârstnice în situație de risc, persoanele fără adăpost, familiile aflate în risc de sărăcie, persoanele cu dizabilități, copii cu cerinţe educative speciale, copii cu dizabilităţi fără servicii de sprijin în comunitate, copii cu risc de abandon şcolar sau care nu frecventează o formă de învăţământ, tineri şi persoane adulte cu dizabilităţi fără servicii de sprijin în comunitate, femei tinere sau minore însărcinate fără suportul familiei, cu risc crescut de abandon al nou-născutului, persoanele de etnie aflate în situații de risc ridicat
* Necesitatea inițierii și aplicării unor măsuri de prevenire și combatere a situațiilor de marginalizare și excludere socială pentru familiile și persoanele aflate în dificultate
* Deschidere către parteneriat
* Preponderența resurselor umane cu studii medii fără studii de specialiate în asistența socială
* Serviciile sociale sunt susținute din bugetul local, fonduri europene și sponsorizări/donații.
* Se remarcă necesitatea îmbunătăţirii, diversificării şi extinderii serviciilor sociale destinate vârstnicilor, în special a celor de îngrijire la domiciliu deoarece în acest mod se poate răspunde cerinţelor persoanelor în vârstă de a rămâne în cadrul comunităţii şi de a primi ajutor şi îngrijire socio-medicală în propria locuinţă sau într-un cadru specializat atât, cât și a celor de tip rezidenţial, intermediar, alternativ
* Numărul serviciilor sociale destinate prevenirii şi combaterii violenţei în familie este mic şi insuficient nevoii existente. Este nevoie de dezvoltare a mai multor servicii de prevenire, atât pentru prevenirea instituţionalizării copiilor (cu efecte negative asupra dezvoltării copilului) cât şi pentru reducerea costurilor necesare funcţionării centrelor rezidenţiale.

**Servicii sociale acreditate publice și private la nivelul județului Satu Mare**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Nr. crt.** | **Public/****Privat** | **Denumire Furnizor** | **Denumire serviciu social**  | **Cod serviciu social** | **Tip serviciu social** | **Adresa serviciu social** | **Localitate**  | **Capacitate** |
| 1 | Privat | Asociatia Long Life | Centrul de ingrijire si asistenta Victoria | 8790 CR-D-I | Centre rezidenţiale pentru persoane adulte cu dizabilități  | Str. Principala, nr. 977 | Medieșu Aurit | 18 |
| 2 | Privat | Asociația "Ajutăm ca să învățăm" | Casa de tip familial "Casa Soarelui" | 8790 CR-C-I | Centre rezidenţiale pentru copii în sistemul de protecție special  | nr. 1C, sat Coca | Călinești-Oaș | 12 |
| 3 | Privat | Asociaţia "Lăcrămioara" Carei | Centru de tip Familial | 8790 CR-C-I | Centre rezidenţiale pentru copii în sistemul de protecție special  | Calea Armatei Române, nr. 10 | Carei | 18 |
| 4 | Privat | Asociaţia Caritas Catolică Oradea - Filiala Tășnad | Centrul de zi pentru persoane vârstnice | 8810 CZ-V-II | Centre de zi pentru persoane vârstnice  | str. Zorilor, nr. 21 - 35 | Tășnad | 25 |
| 5 | Privat | Asociația Casa Speranței | Casa de tip familial Casa Speranței 2 | 8790 CR-C-I | Centre rezidenţiale pentru copii în sistemul de protecție special  | str. Satu Mare nr. 61, sat Mărtinești | Odoreu | 14 |
| 6 | Privat | Asociația Casa Speranței | Casa de tip familial Casa Speranței  | 8790 CR-C-I | Centre rezidenţiale pentru copii în sistemul de protecție special  | str. Clujului, nr. 15 | Satu Mare | 12 |
| 7 | Privat | Asociația Congregația Fiicele Îndurării | Casa de tip Familial "Maria Petkovic" | 8790 CR-C-I | Centre rezidenţiale pentru copii în sistemul de protecție special  | str. Rodnei, nr.21 | Satu Mare | 19 |
| 8 | Privat | Asociaţia Congregaţia Surorilor Piariste | Centrul de tip familial | 8790 CR-C-I | Centre rezidenţiale pentru copii în sistemul de protecție special  | str. 1 Decembrie 1918 nr. 30 | Carei | 44 |
| 9 | Privat | Asociaţia Congregaţia Surorilor Piariste | Centrul de zi | 8891 CZ-C-II | Centre de zi pentru copii: copii în familie, copii separaţi sau în risc de separare de părinți  | str. 1 Decembrie 1918 nr. 30 | Carei | 40 |
| 10 | Privat | Asociaţia de Binefacere și Caritate Veritas Humanitas | Cămin pentru persoane vârstnice La Crispa | 8730 CR-V-I | Centre rezidenţiale de îngrijire şi asistenţă pentru persoane vârstnice  | sat Supuru de Jos str. Morii nr. 15 A | Supur | 10 |
| 11 | Privat | Asociația Freres Europa | Centrul de integrare pentru tineri fără adăpost Emmaus | 8790 CR-II | Centre rezidenţiale pentru tineri în dificultate  | str. Mara, nr. 22 | Satu Mare | 18 |
| 12 | Privat | Asociaţia Iubim Viaţa Satu Mare | Centrul rezidențial pentru persoane vârstnice Rezident Lucia | 8730 CR-V-I | Centre rezidenţiale de îngrijire şi asistenţă pentru persoane vârstnice  | str. Gorunului nr. 42 | Satu Mare | 18 |
| 13 | Privat | Asociația Langdon Down Transilvania | Centrul de zi pentru copii cu dizabilități | 8891 CZ-C-III | Centre de zi pentru copii: copii în familie, copii separaţi sau în risc de separare de părinți  | bd. Unirii, nr. 8 | Satu Mare | 20 |
| 14 | Privat | Asociația Langdon Down Transilvania | Centrul de zi pentru adulți cu dizabilități | 8899 CZ-D-I | Centre de zi pentru persoane adulte cu dizabilitati  | bd. Unirii, nr. 8 | Satu Mare | 20 |
| 15 | Privat | Asociaţia Medicală Dr. Rațiu Satu Mare | Cămin pentru persoane vârstnice Sfântul Anton | 8730 CR-V-I | Centre rezidenţiale de îngrijire şi asistenţă pentru persoane vârstnice  | str. Aurel Vlaicu, nr. 10 | Satu Mare | 55 |
| 16 | Privat | Asociaţia Non Profit St. Jude Taddeus | Cămin pentru persoane vârstnice Foieni | 8730 CR-V-I | Centre rezidenţiale de îngrijire şi asistenţă pentru persoane vârstnice  | nr. 623 | Foieni | 56 |
| 17 | Privat | Asociaţia Organizaţia Caritas a Diecezei Satu Mare | Centrul de zi Integretto Ardud | 8891 CZ-C-II | Centre de zi pentru copii: copii în familie, copii separaţi sau în risc de separare de părinți  | str. Ștefan cel Mare, nr. 60 A | Ardud | 130 /zi |
| 18 | Privat | Asociaţia Organizaţia Caritas a Diecezei Satu Mare | Centrul de îngrijire la domiciliu Sf. Hildegarda Satu Mare | 8810 ID-I | Servicii de îngrijire la domiciliu pentru persoane vârstnice, persoane cu dizabilităţi, persoane aflate în situaţie de dependenţă  | bd. Unirii, nr. 49 | Satu Mare | 80 /zi |
| 19 | Privat | Asociaţia Organizaţia Caritas a Diecezei Satu Mare | Centrul de zi pentru vârstnici Sighetu Marmației | 8810 CZ-V-II | Centre de zi pentru persoane vârstnice  | str. Ioan Mihaly de Apsa, nr. 17 | Sighetu Marmației | 35 |
| 20 | Privat | Asociaţia Organizaţia Caritas a Diecezei Satu Mare | Centrul de zi pentru vârstnici Sf. Iacob Satu Mare | 8810 CZ-V-II | Centre de zi pentru persoane vârstnice  | bd. Unirii, nr. 38 | Satu Mare | 16 |
| 21 | Privat | Asociaţia Organizaţia Caritas a Diecezei Satu Mare | Cantina socială Caritas Baia Mare | 8899 CPDH-I | Centre de preparare şi distribuire a hranei pentru persoane în risc de sărăcie  | str. George Coșbuc, nr. 54 | Baia Mare | 70 |
| 22 | Privat | Asociaţia Organizaţia Caritas a Diecezei Satu Mare | Centrul de zi Speranța pentru vârstnici Satu Mare | 8810 CZ-V-II | Centre de zi pentru persoane vârstnice  | str. C.A. Rosetti, nr. 2 A | Satu Mare | 90 |
| 23 | Privat | Asociaţia Organizaţia Caritas a Diecezei Satu Mare | Centrul de îngrijire la domiciliu Sf. Varvara Baia Mare | 8810 ID-I | Servicii de îngrijire la domiciliu pentru persoane vârstnice, persoane cu dizabilităţi, persoane aflate în situaţie de dependenţă  | str. George Coșbuc, nr. 54 | Baia Mare | 25 /zi |
| 24 | Privat | Asociaţia Organizaţia Caritas a Diecezei Satu Mare | Centrul de îngrijire la domiciliu Sf. Carol Sighetu Marmației | 8810 ID-I | Servicii de îngrijire la domiciliu pentru persoane vârstnice, persoane cu dizabilităţi, persoane aflate în situaţie de dependenţă  | str. Ioan Mihaly de Apsa, nr. 17 | Sighetu Marmației | 20 /zi |
| 25 | Privat | Asociaţia Organizaţia Caritas a Diecezei Satu Mare | Centrul comunitar Sf. Martin de Tours | 8891 CZ-C-II | Centre de zi pentru copii: copii în familie, copii separaţi sau în risc de separare de părinți  | str. Principală, nr. 7 A | Turulung | 150 |
| 26 | Privat | Asociaţia Organizaţia Caritas a Diecezei Satu Mare | Centrul de îngrijire la domiciliu Sf. Elisabeta Petrești | 8810 ID-I | Servicii de îngrijire la domiciliu pentru persoane vârstnice, persoane cu dizabilităţi, persoane aflate în situaţie de dependenţă  | str. Mică , nr. 534 | Petrești | 16 |
| 27 | Privat | Asociaţia Organizaţia Caritas a Diecezei Satu Mare | Centrul de îngrijire la domiciliu Sf. Terezia Carei | 8810 ID-I | Servicii de îngrijire la domiciliu pentru persoane vârstnice, persoane cu dizabilităţi, persoane aflate în situaţie de dependenţă  | str. Someș , nr. 11 | Carei | 25 |
| 28 | Privat | Asociaţia Organizaţia Caritas a Diecezei Satu Mare | Cantina socială Caritas Satu Mare | 8899 CPDH-I | Centre de preparare şi distribuire a hranei pentru persoane în risc de sărăcie  | bd. Unirii, nr. 38 | Satu Mare | 100 |
| 29 | Privat | Asociaţia Organizaţia Caritas a Diecezei Satu Mare | Centrul de integrare prin terapie ocupațională Casa Perla | 8790 CR-D-III | Centre rezidenţiale pentru persoane adulte cu dizabilități  | sat Homorodu de Jos str. Bisericii, nr. 83 | Homoroade | 11 |
| 30 | Privat | Asociaţia Organizaţia Caritas a Diecezei Satu Mare | Centrul social deschis Sfântul Paul | 8899 CZ-PN-III | Centre de zi pentru asistenţă şi suport pentru alte persoane aflate în situaţii de nevoie  | str. Luko Bela, nr. 15 | Satu Mare | 30 |
| 31 | Privat | Asociaţia Organizaţia Caritas a Diecezei Satu Mare | Centrul de reabilitare Sfântul Iosif | 8891 CZ-C-III | Centre de zi pentru copii: copii în familie, copii separaţi sau în risc de separare de părinți  | str. Dsida Jeno, nr. 16 | Satu Mare | 8 |
| 32 | Privat | Asociaţia Organizaţia Caritas a Diecezei Satu Mare | Centrul de zi pentru copii cu nevoi speciale Carei | 8891 CZ-C-III | Centre de zi pentru copii: copii în familie, copii separaţi sau în risc de separare de părinți  | str. Uzinei, nr. 2 | Satu Mare | 20 |
| 33 | Privat | Asociaţia Organizaţia Caritas a Diecezei Satu Mare | Centrul de zi Don Bosco Satu Mare | 8891 CZ-C-II | Centre de zi pentru copii: copii în familie, copii separaţi sau în risc de separare de părinți  | bd. Cloșca, nr. 68 | Satu Mare | 32 |
| 34 | Privat | Asociaţia Organizaţia Caritas a Diecezei Satu Mare | Centrul comunitar Sfântul Francisc de Assisi | 8891 CZ-C-II | Centre de zi pentru copii: copii în familie, copii separaţi sau în risc de separare de părinți  | str. Macului, nr. 10 | Baia Mare | 145 |
| 35 | Privat | Asociaţia Organizaţia Caritas a Diecezei Satu Mare | Centrul de îngrijire la domiciliu Sf. Rita Tășnad | 8810 ID-I | Servicii de îngrijire la domiciliu pentru persoane vârstnice, persoane cu dizabilităţi, persoane aflate în situaţie de dependenţă  | str. M. Sadoveanu, nr. 3 | Tășnad | 18 |
| 36 | Privat | Asociaţia Organizaţia Caritas a Diecezei Satu Mare | Centrul de îngrijire la domiciliu Sf. Maria Ardud | 8810 ID-I | Servicii de îngrijire la domiciliu pentru persoane vârstnice, persoane cu dizabilităţi, persoane aflate în situaţie de dependenţă  | str. București, nr. 48 | Ardud | 15 |
| 37 | Privat | Asociaţia Organizaţia Caritas a Diecezei Satu Mare | Centrul de zi pentru vârstnici Baia Mare | 8810 CZ-V-II | Centre de zi pentru persoane vârstnice  | str. George Coșbuc, nr. 54 | Baia Mare | 45 |
| 38 | Privat | Asociaţia Organizaţia Caritas a Diecezei Satu Mare | Centrul de zi pentru vârstnici Carei | 8810 CZ-V-II | Centre de zi pentru persoane vârstnice  | str. Someș, nr. 11 | Carei | 50 |
| 39 | Privat | Asociaţia Organizaţia Caritas a Diecezei Satu Mare | Centrul de zi pentru vârstnici Turulung | 8810 CZ-V-II | Centre de zi pentru persoane vârstnice  | str. Parcului, nr. 267 | Turulung | 25 |
| 40 | Privat | Asociaţia Organizaţia Caritas a Diecezei Satu Mare | Centrul social deschis Casa Prieteniei Satu Mare | 8891 CZ-C-II | Centre de zi pentru copii: copii în familie, copii separaţi sau în risc de separare de părinți  | str. Uzinei, nr. 19 A | Satu Mare | 66 |
| 41 | Privat | Asociaţia Organizaţia Caritas a Diecezei Satu Mare | Centrul de reabilitare Carei | 8891 CZ-C-III | Centre de zi pentru copii: copii în familie, copii separaţi sau în risc de separare de părinți  | str. Uzinei, nr. 2 | Carei | 8 |
| 42 | Privat | Asociaţia Organizaţia Caritas a Diecezei Satu Mare | Centrul de resurse pentru integrare socială și profesională Satu Mare | 8899 CZ-PN-III | Centre de zi pentru asistenţă şi suport pentru alte persoane aflate în situaţii de nevoie  | str. Barbu Delavrancea, nr. 9, ap. 1 | Satu Mare | 30 |
| 43 | Privat | Asociația Sfântul Gabriel Satu Mare | Centrul de îngrijire bătrâni Sfântul Gabriel | 8730 CR-V-I | Centre rezidenţiale de îngrijire şi asistenţă pentru persoane vârstnice  | str. Gh. Barițiu, nr. 5 | Satu Mare | 19 |
| 44 | Privat | Asociaţia Sfântul Ioan Satu Mare | Centrul de îngrijire persoane vârstnice Sfântul Ioan | 8730 CR-V-I | Centre rezidenţiale de îngrijire şi asistenţă pentru persoane vârstnice  | str. Principală nr.58 | Păulești | 44 |
| 45 | Privat | Asociația Stea  | Centrul de zi Stea pentru integrare / reintegrare socială  | 8899 CZ-PFA-II | Centre de zi pentru persoanele fără adăpost  | bd. Octavian Goga, nr. 14 | Satu Mare | 22 |
| 46 | Privat | Asociația Stea  | Centrul de zi Stea pentru copii aflaţi în situaţie de risc de separare de părinţi | 8891 CZ-C-II | Centre de zi pentru copii: copii în familie, copii separaţi sau în risc de separare de părinți  | Str.Bd. Octavian Goga, nr.14 | Satu Mare | 20 |
| 47 | Privat | Asociaţia Surorile de Caritate Sfântul Vicenţiu | Centrul Fericitul Scheffler Janos pentru copii cu dizabilități | 8891 CZ-C-III | Centre de zi pentru copii: copii în familie, copii separaţi sau în risc de separare de părinți  | Str. Stefan cel Mare, nr. 9 | Satu Mare | 182 |
| 48 | Privat | Asociaţia Surorile de Caritate Sfântul Vicenţiu | Centrul Fericitul Scheffler Janos pentru copii | 8891 CZ-C-II | Centre de zi pentru copii: copii în familie, copii separaţi sau în risc de separare de părinți  | Str. Stefan cel Mare, nr. 9 | Satu Mare | 35 |
| 49 | Public | Direcţia Generală de Asistenţă Socială şi Protecţia Copilului Satu Mare | Centrul de recuperare pentru copilul cu handicap Satu Mare | 8891 CZ-C-III | Centre de zi pentru copii: copii în familie, copii separaţi sau în risc de separare de părinți  | str. George Călinescu, nr. 1 | Satu Mare | 30 |
| 50 | Public | Direcţia Generală de Asistenţă Socială şi Protecţia Copilului Satu Mare | Centrul de recuperare și reabilitare persoane cu handicap Lucia | 8790 CR-D-II | Centre rezidenţiale pentru persoane adulte cu dizabilități  | str. Păulești, nr. 38 A | Satu Mare | 13 |
| 51 | Public | Direcţia Generală de Asistenţă Socială şi Protecţia Copilului Satu Mare | Centrul social cu destinație multifuncțională pentru tinerii care părăsesc sistemul de protecție a copilului din județul Satu Mare | 8790 CRT-I | Centre rezidenţiale pentru tineri în dificultate  | sat Noroieni str. Principală, nr. 21 A | Lazuri | 20 |
| 52 | Public | Direcţia Generală de Asistenţă Socială şi Protecţia Copilului Satu Mare | Casa de tip familial "Teodora" Noroieni | 8790 CR-C-I | Centre rezidenţiale pentru copii în sistemul de protecție special  | sat Noroieni, nr. 21 | Lazuri | 12 |
| 53 | Public | Direcţia Generală de Asistenţă Socială şi Protecţia Copilului Satu Mare | Casa de tip familial Iris | 8790 CR-C-I | Centre rezidenţiale pentru copii în sistemul de protecție special  | str. Principală, nr. 109, sat Berindan | Odoreu | 10 |
| 54 | Public | Direcţia Generală de Asistenţă Socială şi Protecţia Copilului Satu Mare | Casa de tip familial Ana | 8790 CR-C-I | Centre rezidenţiale pentru copii în sistemul de protecție special  | str. Panait Istrati, nr. 2 | Satu Mare | 10 |
| 55 | Public | Direcţia Generală de Asistenţă Socială şi Protecţia Copilului Satu Mare | Centrul de plasament al copilului Floare de colţ | 8790 CR-C-I | Centre rezidenţiale pentru copii în sistemul de protecție special  | str. Eliberării, nr. 86 | Halmeu | 50 |
| 56 | Public | Direcţia Generală de Asistenţă Socială şi Protecţia Copilului Satu Mare | Casa de tip familial "Ştefania" | 8790 CR-C-I | Centre rezidenţiale pentru copii în sistemul de protecție special  | str. Principală, nr. 173, sat Oar | Vetiș | 10 |
| 57 | Public | Direcţia Generală de Asistenţă Socială şi Protecţia Copilului Satu Mare | Casa de tip familial Alexandra Amati | 8790 CR-C-I | Centre rezidenţiale pentru copii în sistemul de protecție special  | str. Ambudului, nr. 222, sat Amati | Păulești | 12 |
| 58 | Public | Direcţia Generală de Asistenţă Socială şi Protecţia Copilului Satu Mare | Casa de tip familial Orhideea | 8790 CR-C-I | Centre rezidenţiale pentru copii în sistemul de protecție special  | str. Principală, nr. 287/A, sat Răteşti | Beltiug | 11 |
| 59 | Public | Direcţia Generală de Asistenţă Socială şi Protecţia Copilului Satu Mare | Casa de tip familial "Daniel" | 8790 CR-C-I | Centre rezidenţiale pentru copii în sistemul de protecție special  | sat Borleşti, nr. 188  | Pomi | 9 |
| 60 | Public | Direcţia Generală de Asistenţă Socială şi Protecţia Copilului Satu Mare | Casa de tip familial Andreea Carei | 8790 CR-C-I | Centre rezidenţiale pentru copii în sistemul de protecție special  | Str. Odobescu, nr.30, | Carei | 9 |
| 61 | Public | Direcţia Generală de Asistenţă Socială şi Protecţia Copilului Satu Mare | Casa de tip Familial "Violeta" | 8790 CR-C-I | Centre rezidenţiale pentru copii în sistemul de protecție special  | str. Cimitirului, nr. 6 | Carei | 9 |
| 62 | Public | Direcţia Generală de Asistenţă Socială şi Protecţia Copilului Satu Mare | Casa de tip Familial "Speranţa" | 8790 CR-C-I | Centre rezidenţiale pentru copii în sistemul de protecție special  | str. Andrei Mureşanu, nr. 3 | Carei | 12 |
| 63 | Public | Direcţia Generală de Asistenţă Socială şi Protecţia Copilului Satu Mare | Casa de tip Familial "Felicia" | 8790 CR-C-I | Centre rezidenţiale pentru copii în sistemul de protecție special  | str. Gavril Lazăr, nr. 23 | Satu Mare | 10 |
| 64 | public | Direcţia Generală de Asistenţă Socială şi Protecţia Copilului Satu Mare | Casa de tip familial "Mihaela" Tăşnad | 8790 CR-C-I | Centre rezidenţiale pentru copii în sistemul de protecție special  | Str. Biro Lajoş nr.1 | Tășnad | 10 |
| 65 | public | Direcţia Generală de Asistenţă Socială şi Protecţia Copilului Satu Mare | Centrul de plasament al copilului "Roua" | 8790 CR-C-I | Centre rezidenţiale pentru copii în sistemul de protecție special  |  nr. 2, sat Hurezu Mare | Supur | 50 |
| 66 | public | Direcţia Generală de Asistenţă Socială şi Protecţia Copilului Satu Mare | Casa de tip familial "Maria" | 8790 CR-C-I | Centre rezidenţiale pentru copii în sistemul de protecție special  | str. Bucovina, nr. 2 | Satu Mare | 14 |
| 67 | Public | Direcţia Generală de Asistenţă Socială şi Protecţia Copilului Satu Mare | Centrul de îngrijire şi asistenţă socială Şansa | 8790 CR-D-I | Centre rezidenţiale pentru persoane adulte cu dizabilități  | str. Ilişeşti, nr. 1 | Satu Mare | 190 |
| 68 | Public | Direcţia Generală de Asistenţă Socială şi Protecţia Copilului Satu Mare | Centru de îngrijire şi asistenţă pentru persoane cu handicap mintal Sfânta Ana Carei | 8790 CR-D-I | Centre rezidenţiale pentru persoane adulte cu dizabilități  | str. Tireamului, nr. 14 | Carei | 55/zi |
| 69 | Public | Direcţia Generală de Asistenţă Socială şi Protecţia Copilului Satu Mare | Centru de îngrijire şi asistenţă socială Alexandru | 8790 CR-D-I | Centre rezidenţiale pentru persoane adulte cu dizabilități  | str. Alexandru Vlahuţă, nr. 1 | Carei | 135 |
| 70 | Public | Direcţia Generală de Asistenţă Socială şi Protecţia Copilului Satu Mare | Centrul de recuperare şi reabilitare persoane cu handicap Laura | 8790 CR-D-II | Centre rezidenţiale pentru persoane adulte cu dizabilități  | str. Zorilor, nr. 25 | Satu Mare | 12 |
| 71 | Public | Direcţia Generală de Asistenţă Socială şi Protecţia Copilului Satu Mare | Centru de îngrijire şi asistenţă pentru persoane cu handicap mintal O viaţă nouă  | 8790 CR-D-I | Centre rezidenţiale pentru persoane adulte cu dizabilități  | str. Gorunului, nr. 22 | Satu Mare | 50 |
| 72 | Public | Direcţia Generală de Asistenţă Socială şi Protecţia Copilului Satu Mare | Centrul de recuperare neuromotorii (de tip ambulatoriu) Sfântul Spiridon  | 8899 CZ-D-II | Centre de zi pentru persoane adulte cu dizabilitati  | str. Aurora, nr. 1-3, bl. E | Satu Mare | 10/zi |
| 73 | Public | Direcţia Generală de Asistenţă Socială şi Protecţia Copilului Satu Mare | Centru de recuperare şi reabilitare neuropsihiatrica Cristiana | 8790 CR-D-II | Centre rezidenţiale pentru persoane adulte cu dizabilități  | str. Tireamului, nr. 14 | Carei | 48 |
| 74 | Privat | Fundația Caritativ Creștin Oikodomos | Unitate de îngrijiri la domiciliu | 8810 ID-I | Servicii de îngrijire la domiciliu pentru persoane vârstnice, persoane cu dizabilităţi, persoane aflate în situaţie de dependenţă  | sat Lelei, nr. 313 A | Hodod | 187 |
| 75 | Privat | Fundația Caritativ Creștin Oikodomos | Cantina socială | 8899 CPDH-I | Centre de preparare şi distribuire a hranei pentru persoane în risc de sărăcie  | sat Lelei, nr. 313 A | Hodod | 187 |
| 76 | Privat | Fundaţia Down Carei | Centrul de integrare prin terapie ocupațională | 8899 CZ-D-I | Centre de zi pentru persoane adulte cu dizabilitati  | str. Horea, nr. 2 | Carei | 19 |
| 77 | Privat | Fundația Hans Lindner | Centru de zi pentru consiliere și sprijin pentru părinți și copii - "Raza Speranței" | 8899 CZ-F-I | Centre de zi pentru familie cu copii | str. Ceahlăului, nr. 38 | Satu Mare | 5 |
| 78 | Privat | Fundația Maurer | Centru de zi pentru cosiliere şi sprijin pentru părinţi şi copii | 8899 CZ-F-I | Centre de zi pentru familie cu copii | Str. George Cosbuc, nr.4/A | Satu Mare | 2/zi |
| 79 | Privat | Parohia Romano Catolică II Carei | Centrul de zi Stella Maris | 8891 CZ-C-II | Centre de zi pentru copii: copii în familie, copii separaţi sau în risc de separare de părinți  | str. Tireamului, nr. 75 | Carei | 50 |
| 80 | Public | Penitenciarul Satu Mare | Serviciul educație și asistență psihosocială | 8899 CZ-PN-IV | Centre de zi pentru asistenţă şi suport pentru alte persoane aflate în situaţii de nevoie  | str. Mileniului nr.2 | Satu Mare | 100 /zi |
| 81 | Public | Primăria Comunei Apa Compartiment Asistență Socială și Autoritate Tutelară | Centru de zi de socializare și petrecere a timpului liber pentru vârstnici | 8810 CZ-V-II | Centre de zi pentru persoane vârstnice  | str. Principală, nr. 444 | Apa | 20 |
| 82 | Public | Primăria Comunei Beltiug - Compartiment Asistență Socială și Autoritate Tutelară | Unitate de îngrijire la domiciliu | 8810 ID-I | Servicii de îngrijire la domiciliu pentru persoane vârstnice, persoane cu dizabilităţi, persoane aflate în situaţie de dependenţă  | str. Principală, nr. 557 | Beltiug |   |
| 83 | Public | Primăria Comunei Bogdand - Compartiment Asistență Socială | Centrul de bătrâni din localitatea Babța | 8810 CZ-V-II | Centre de zi pentru persoane vârstnice  | sat Babța, nr. 360 | Bogdand | 30 |
| 84 | Public | Primăria Comunei Terebești - Compartiment de Asistență Socială și Autoritate Tutelară | Centru de zi de socializare și petrecere a timpului liber pentru vârstnici | 8810 CZ-V-II | Centre de zi pentru persoane vârstnice  | sat Gelu, nr. 114 | Terebești | 31 |
| 85 | Public | Primăria Comunei Viile Satu Mare - Compartiment Asistență Socială și Autoritate Tutelară | Unitate de îngrijire la domiciliu | 8810 ID-I | Servicii de îngrijire la domiciliu pentru persoane vârstnice, persoane cu dizabilităţi, persoane aflate în situaţie de dependenţă  | str. Republicii, nr. 1 | Viile Satu Mare |   |
| 86 | Public | Primăria Municipiului Carei - Direcția Publică de Asistență Socială | Cantina de ajutor social | 8899 CPDH-I | Centre de preparare şi distribuire a hranei pentru persoane în risc de sărăcie  | str. Dr. Ștefan Vonhaz, nr. 20 | Carei | 250 |
| 87 | Public | Primăria Oraşului Negreşti Oaş - Serviciul Public de Asistenţă Socială | Centrul social pentru vârstnici - centrul de zi | 8810 CZ-V-II | Centre de zi pentru persoane vârstnice  | cartier Decebal aleea Crinului, nr. 3 | Negrești-Oaș | 100 |
| 88 | Public | Primăria Oraşului Negreşti Oaş - Serviciul Public de Asistenţă Socială | Centrul social pentru vârstnici - cantina socială | 8899 CPDH-I | Centre de preparare şi distribuire a hranei pentru persoane în risc de sărăcie  | cartier Decebal, Aleea Crinului, nr. 3 | Negrești-Oaș | 50 |
| 89 | Public | Serviciul Public de Asistență Socială Satu Mare | Centrul social de urgență pentru adulți Satu Mare - adăpost de noapte | 8790 CR-PFA-II | Centre rezidenţiale de îngrijire şi asistenţă pentru persoanele fără adăpost  | str. Gladiolei, nr. 14 | Satu Mare | 60 |
| 90 | Public | Serviciul Public de Asistenţă Socială Satu Mare | Centrul Multifuncţional Alter Ego Satu Mare | 8891 CZ-C-II | Centre de zi pentru copii: copii în familie, copii separaţi sau în risc de separare de părinți  | Str. Aleea Mirceşti, nr.10 | Satu Mare | 40 |

**Serviciile sociale din sistemul județean de asistență socială dezvoltat de către DGASPC Satu Mare**

1. **COMPONENTA PROTECȚIA COPILULUI**

**Pentru prevenirea separării copilului de părinții săi, precum și pentru realizarea protecției speciale a copilului separat, temporar sau definitiv, de părinții săi, funcționează următoarele tipuri de servicii:**

1. **Servicii de tip familial**
2. **Servicii de tip rezidențial**
3. **Sistemul alternativ** de protecție cuprinde plasamentul copiilor la rude până la gradul al IV-lea inclusiv, **plasamentul la altă familie sau persoană, tutelă**.

|  |  |
| --- | --- |
| **Protecția specială a copilului în servicii de tip familial** | **Nr.copii Decembrie 2018** |
| Plasament familial  | 338 |

**2. Protecția copilului separat defintiv sau temporar de părinți în sistem rezidențial – centre de plasament, case de tip familial**

|  |  |
| --- | --- |
| **Protecția specială a copilului în servicii de tip rezidențial** | **Nr. copii****Decembrie 2018** |
| Centre de plasament modulate  | 61 |
| Case de tip familial pt.copilul cu dizabilități | 57 |
| Case de tip familial pt.copilul fara dizabilități | 76 |
| Alte servicii rezidențiale | 104 |
| Centru maternal  | 13 |
| Total copii/tineri în BPR | 311 |

În serviciile rezidențiale din subordinea DGASPC Satu Mare se află copii/tineri separați temporar sau definitiv de ocrotirea părinților; copii pentru care a fost dispus în condițiile prezentei legi**- plasament în regim de urgență**; tinerii care au împlinit vârsta de 18 ani și care beneficiază în condițiile legii de protecție specială; copii/tineri ai căror părinți sunt dispăruți, decedați, decăzuți din exercițiul drepturilor părintești; copii/tineri cu handicap grav dependenți de îngrijiri în servicii de tip rezidențial specializat; copii cu dizabilități/handicap ușor și mediu*.*

**Sistemul rezidențial de protecție din județul Satu Mare cuprinde în prezent:**

|  |  |
| --- | --- |
| **Servicii de tip rezidenţial** | **Nr. beneficiari** |
|  | **Centre de plasament modulate** |
| Servicii de tip rezidenţial DGASPC | Centru de plasament "Floare de colț" Halmeu  | 44 |
| Centru de plasament "Roua" Hurezu Mare  | 17 |
| **Case de tip familial copii cu dizabilități** |
| Casa de tip familial Ana | 9 |
| Casa de tip familial Felicia | 8 |
| Casa de tip familial Violeta | 9 |
| Casa de tip familial “Alexandra” Amați | 11 |
| Casa de tip familial “Teodora” Noroieni | 12 |
| Casa de tip familial “Andreea” Carei | 8 |
| **Case de tip familial copii fara dizabilitati** |
| Casa de tip familial “Orhideea” Rătești | 10 |
| Casa de tip familial “Ștefania” Oar | 10 |
| Casa de tip familial “Daniel” Borlești | 11 |
| Casa de tip familial Iris Berindan | 11 |
| Casa de tip familial „Speranţa" din localitatea Carei | 12 |
| Casa de tip familial ,,Maria" din localitatea Satu Mare | 13 |
| Centru de plasament al copilului ,,Floare de colţ" din localitatea Halmeu | 44 |
| Centru de plasament al copilului „Roua" din localitatea Hurezu Mare | 17 |
| CTF- “ Mihaela”Tăşnad | 9 |
| **Centrul maternal “Lorena”** | 6 |
| **Centrul de asistență și intervenție a victimelor traficului de persoane, abuzului, neglijării, și exploatării ”Andrei”** | 12 |
| **TOTAL** | **273** |
| As.Cong. Fiicele Indurării | 19 |
| As.Cong. Surorile Piariste | 31 |
| CTF Lăcrimioara | 20 |
| As.“Ajutăm ca să învăţăm” Coca- Călineşti Oaş | 11 |
| CTF Casa Speranței-Satu Mare | 23 |
| **TOTAL** | **104** |
|   | **TOTAL GENERAL** | **377** |

**3. Protecția copilului separat temporar de părinți prin asistența maternală**

|  |  |
| --- | --- |
|  **Tipuri de caz**  | **Nr. cazuri** **31Dec.2018**  |
| Asistenți maternali cu copii în plasament Din care: cu un copil în plasament  cu doi copii în plasament cu trei copii în plasament cu 4 copii în plasament cu 5 copii în plasamentcu 6 copii în plasament | 3054615124611 |
| Asistenți maternali care ocrotesc copii cu nevoi speciale  | 76 |
| Plasament în asistență maternală (copii aflați în plasament la asistent maternal profesionist)  | 455 |
| Copii cu nevoi speciale aflați în plasament la asistenți maternali  | 98 |

**4. Prevenirea cazurilor de abandon**

În acest sens s-au obținut următoarele rezultate:

|  |  |  |
| --- | --- | --- |
| **Nr.** **crt.**  | **Indicatori**  | **Nr.beneficiari 2018** |
| 1  | Număr de copii părăsiți în unități sanitare  | 17 |
| 2  | Număr de gravide și cupluri mamă-copil asistate în Centrul maternal  | 12 mame din care 2 gravide și 2 minore-13 copii  |

**5. Prevenirea abuzului și a neglijării de orice fel precum și a fenomenelor care determină intrarea copilului în dificultate :**

Număr de copii identificați ca fiind supuși unei forme de abuz, situație comparativă 2016-2018

|  |  |
| --- | --- |
| **Tip de abuz** | **2018** |
|  **Nr.cazuri confirmate**  |
|  Abuz fizic | 0 |
|  Abuz emoţional | 1 |
|  Abuz sexual | 1 |
|  Neglijare | 107 |
|  Exploatare prin muncă | 0 |
|  Exploatare sexuală | 0 |
|  Exploatare pentru comitere infracţiuni | 1 |
| **Total**  | **110** |

**6. Evaluarea și încadrarea copilului într-un grad de handicap, orientarea școlară a acestora**

**Au fost evaluați 860 de copii, au beneficiat de încadrare în grad de handicap 853 de copii .**

1. **COMPONENTA PERSOANE CU DIZABILITĂȚI**

**Situația prezentă**

Politici de acțiune

1. Evaluarea/reevaluarea și încadrarea personelor adulte într-un grad de handicap

2. Acordarea prestațiilor sociale beneficiarilor conform legislației în vigoare

3. Protecția socială a persoanelor vârstnice și a persoanelor adulte cu handicap

**1. Evaluarea/reevaluarea și încadrarea personelor adulte într-un grad de handicap**

Această activitate este realizată de Serviciul Evaluare complexă în domeniul asistenței sociale și Comisia de evaluare a persoanelor cu handicap pentru adulți.

În prezent Serviciul de Evaluare complexă în domeniul asistenței sociale funcţionează cu personal angajat pe SECDAS, personal detaşat din aparatul propriu al direcţiei şi cu contract de servicii pe cabinet medical, în două echipe de câte trei specialişti (medic specialist, psiholog, asistent social), care mai efectuează o zi pe săptămână şi deplasări la domiciliu.

 Serviciul de evaluare complexă în domeniul asistenței sociale pe componenta adulți are următoarele atribuții:

* efectuează evaluarea/reevaluarea complexă a adultului care o solicită sau a adultului cu handicap, la sediul propriu sau la domiciliul persoanei;
* întocmeşte raportul de evaluare complexă pentru fiecare persoană cu handicap evaluată pe baza evaluărilor din următoarele domeniile obligatorii în care s-a desfăşurat evaluarea:
	1. evaluarea socială,
	2. evaluarea medicală,
	3. evaluarea psihologică,
	4. evaluarea vocaţională sau a abilităţilor profesionale
	5. evaluarea nivelului de educaţie,
	6. evaluarea abilităţilor şi a nivelului de integrare socială,
* pe parcursul evaluării solicită persoanelor examinate să efectueze investigaţii medicale şi paraclinice suplimentare care să conducă la stabilirea unui diagnostic concludent, solicitând informaţiile suplimentare necesare;
* răspunde pentru recomandarea de încadrare sau nu,respectiv menţinerea în grad de handicap a unei persoane, precum şi programul individual de reabilitare şi integrare socială a acesteia;
* reevaluează, cu ocazia revizuirii la termenul prevăzut de Comisia de Evaluare a Persoanelor Adulte cu Handicap Satu Mare sau ori de câte ori este nevoie programul individual de recuperare, readaptare şi integrare socială a persoanei şi sesizează autorităţilor locale competente cazurile în care asistenţii personali nu duc la îndeplinire aceste programe;
* avizează planul individual de servicii al persoanei cu handicap întocmit de managerul de caz. Managerul de caz va înainta planul individual de servicii al persoanei cu handicap atât persoanei în cauză, cât şi reprezentantului serviciului public specializat din localitatea de domiciliu sau de reşedinţă a persoanei cu handicap;
* evaluează îndeplinirea condiţiilor necesare pentru atestare ca asistent personal profesionist, întocmeşte raportul de evaluare complexă și face recomandări comisiei de evaluare a persoanelor adulte cu handicap;
* verifică, analizează și răspunde de existența în dosarul persoanei solicitante a documentelor prevăzute de lege, necesare în vederea evaluării complexe ,
* stabileşte când urmează a se prezenta persoana în vederea evaluării ; în cazul unui dosar incomplet, solicită completarea dosarului cu documentele necesare.
* realizează evaluarea complexă în maximum 60 de zile de la data înregistrării cererii şi documentelor la serviciul de evaluare complexă si răspunde pentru rezultatele acestei evaluări;
* recomandă măsurile de protecţie a adultului cu handicap, în condiţiile legii;
* îndeplineşte orice alte atribuţii prevăzute de lege;
* asigură şi răspunde pentru organizarea în condiţii optime de păstrare a dosarelor persoanelor adulte cu handicap, care deţin un certificat de handicap;
* răspunde de existenţa dosarelor medicale şi a documentelor de specialitate, pe baza cărora s-a efectuat încadrarea în grad de handicap;
* răspunde de soluţionarea în termen legal, a petiţiilor repartizate de conducerea Direcţiei Generale.

 În perioada ianuarie-decembrie 2018 s-au redactat și eliberat un număr de 5579 certificate de încadrare/neîncadrare în grad și tip de handicap repartizate astfel:

* Gradul grav cu AP – 1532,
* Gradul grav fără AP – 506,
* Gradul accentuat – 2352,
* Gradul mediu – 587,
* Gradul ușor – 31;
* Certificate privind neîncadrarea într-un grad și tip de handicap = 571 (din care 428 de cazuri noi și 143 cazuri reevaluate);
* Decizii privind măsurile de protecție = 35;
* Certificate emise în urma deciziei instanței de judecată = 7;
* Au fost evaluate 164 de cazuri la domiciliu;
* Comisia de evaluare a persoanelor cu handicap pentru adulți s-a întrunit în 98 de ședințe de lucru.

1. **Acordarea prestatiilor sociale beneficiarilor conform legislatiei in vigoare**

**Compartiment Prestari Servicii (**in cadrulServiciul Evaluare complexa in domeniul asistentei sociale) are urmatoarele atributii:

* întocmeşte dosarul administrativ de acordare a drepturilor de persoană cu handicap în baza certificatului obţinut şi a cererii şi răspunde de legalitatea şi cuantumul acestora
* întocmeşte şi răspunde de decizia de acordare a drepturilor băneşti
* eliberează biletele de călătorie gratuită - tren sau auto.
* efectuează operaţiile de sistare a drepturilor persoanelor în cazul neîndeplinirii condiţiilor legale;
* procedează la transferurile de dosare pentru drepturi la solicitarea scrisă a persoanei;
* verifică situaţia privind biletele de călătorie eliberate de către Filiala Nevăzătorilor Satu Mare conform protocolului încheiat şi operează în baza de date;
* în colaborare cu autorităţile locale şi unităţile sanitare conduce evidenţa lunară a copiilor cu handicap beneficiari de alocaţie zilnică de hrană HIV-SIDA , asigurând punerea operativă în plată a acestor drepturi;
* informează persoanele cu handicap privitor la drepturile şi facilităţile de care beneficiază conform încadrării în gradul de handicap;
* sesizează în scris conducerea DGASPC privind cazurile în care beneficiarii au încasat sume necuvenite şi înştiinţează beneficiarul, cu excepţia persoanelor decedate;
* colaborează cu primăriile din judeţ în baza parteneriatelor încheiate pentru distribuirea legitimaţiilor de transport urban;
* colaborează cu Direcţia Regională de Drumuri şi Poduri în vederea depunerii documentaţiei necesare pentru obţinerea şi ridicarea rovignetei de către persoanele cu handicap;
* arhivează şi răspunde de existenţa documentelor în dosarul administrativ pentru plata drepturilor şi arhivează dosarele persoanelor cu handicap;
* întocmeşte şi editează lunar la termenul stabilit borderourile, statele de plată recapitulaţia şi cupoanele aferente plăţii drepturilor băneşti prevăzute de lege pentru persoanele cu handicap şi răspunde de corectitudinea datelor;
* procedează la reţinerea din indemnizaţii a sumelor încasate necuvenit şi a altor reţineri legale până la lichidarea sumelor datorate de beneficiari;
* completarea la zi a bazei de date din programul naţional de evidenţă al persoanelor cu handicap “D-SMART” privind drepturile legale ale beneficiarilor; punerea în plată a drepturilor şi facilităţilor, sistări, încetări şi suspendări ale drepturilor
* verifică şi răspunde de situaţia lunară privind transportul auto interurban şi CFR al beneficiarilor pentru societăţile cu care sunt încheiate convenţii de transport auto şi CFR;
* colaborează cu Casa Judeţeană de Pensii Satu Mare în vederea predării biletelor de transport ale beneficiarilor persoane cu handicap care au optat pentru ridicarea biletelor de transport de la DGASPC Satu Mare;
* întocmeşte propunerile de angajare ale cheltuielilor pentru plăţile efectuate pentru acordarea drepturilor legale ale persoanelor cu handicap;
* colaborează cu Direcţia de Evidenţă Informatizată a Persoanei judeţului Satu Mare şi cu primăriile din judeţ în vederea operării în evidenţă a persoanelor cu handicap decedate;
* întocmeşte si răspunde de situaţiile trimestriale solicitate de către DGPPH Bucureşti privind numărul, plata drepturilor băneşti pentru persoanele cu handicap neinstituţionalizate;
* răspunde de soluţionarea în termenul legal al petiţiilor şi adreselor repartizate de către conducerea instituţiei;
* exercită şi alte atribuţii stabilite prin lege, conform dispoziţiilor conducerii Direcţiei generale.

**Activități realizate în anul 2018;**

* nr. mediu beneficiari = 15.525
* plăți drepturi = 77.355.413,00 lei
* plăți comision = 514.662,19 lei
* plăți dobanda = 29.155,21 lei
* plăți transport = 397.466,10 lei
* nr. bilete eliberate CFR = 17.047 buc
* nr. bilete eliberate auto = 3.252 buc
* nr.carduri europene = 17 buc
* eliberare rovinete: nr. Rovinete = 1153
1. **Protecția socială a persoanelor vârstnice și a persoanelor adulte cu dizabilități**

Se realizează prin intermediul SERVICIULUI MANAGEMENT DE CAZ PENTRU ADULŢI ŞI MONITORIZARE SERVICII SOCIALE, cu următoarele atribuţii specifice:

* coordonează activitatea serviciilor de asistenţă şi îngrijire pentru persoanele adulte dezvoltate sau care se vor dezvolta la nivelul judeţului Satu Mare;
* desfăşoară activitatea cu respectarea SMO privind managementul de caz;
* evaluează dosarele de admitere într-un centru rezidenţial pentru persoanele adulte înregistrate la Direcţia generală după ce Comisia de evaluare a persoanelor adulte cu handicap a aprobat încadrarea în grad de handicap şi a elaborat Programul individual de reabilitare şi integrare socială;
* realizează evaluarea iniţială pentru toate cazurile în care se solicită admiterea internării în centre rezidenţiale a persoanelor adulte;
* prezintă cazul în faţa Comisiei de evaluare a persoanelor adulte cu handicap în vederea admiterii internării într-un centru rezidenţial din subordinea DGASPC;
* urmăreşte elaborarea planurilor de intervenţie pentru fiecare beneficiar, în care va fi inclus planul de îngrijire, planul de recuperare, planul de integrare socială ;
* vizează planul de intervenţie, raportul de reevaluare;
* încheie contract pentru acordarea de servicii sociale cu beneficiarii serviciilor sociale din centre rezidenţiale, după evaluarea nevoilor individuale de către echipa multidisciplinară din centru;
* coordonează, monitorizează şi reevaluează conform standardelor la 6 luni, sau când apar modificări semnificative ale stării sale psihofizice, beneficiarii centrelor rezidenţiale împreună cu echipa multidisciplinară din centru;
* reevaluează, întocmeşte rapoarte şi face propuneri privind schimbarea măsurile de protecţie socială pentru persoanele cu handicap adulte beneficiari al centrelor rezidenţiale la propunerea specialiştilor din centru şi le prezintă Comisiei de evaluare pentru persoane adulte cu handicap;
* periodic evaluează situaţia care a determinat instituţionalizarea persoanelor cu nevoi şi caută alternative pentru dezinstituţionalizare, reintegrare în comunitate;
* îndeplineşte orice alte atribuţii prevăzute de Standarde specifice de calitate pentru centre rezidenţiale şi se asigură că acestea sunt puse în aplicare ;
* colaborează cu celelalte Servicii din cadrul instituţiei, cu ONG, pentru realizarea cu eficienţă a obiectivelor pe termen scurt, mediu şi lung prevăzute în planul individual de intervenţie în interesul tânărului cu handicap.
* acordă consiliere persoanelor adulte cu handicap sau aflate în nevoie, în vederea acordării prestaţiilor şi serviciilor alternative prevăzute de legislaţia în vigoare;
* participă la diferite programe/proiecte implementate de D.G.A.S.P.C. Satu Mare privind îngrijirea şi intervenţia de tip rezidenţial şi alternativa pentru persoanele adulte aflate în nevoie;
* iniţiază şi implementează programe/proiecte privind îngrijirea şi intervenţia de tip rezidenţial şi alternativa pentru persoanele adulte aflate in nevoie;
* îndeplineşte orice alte atribuţii prevăzute de prezentul regulament sau alte acte normative in vigoare;
* îndeplineşte orice alte atribuţii/responsabilităţi desemnate de conducerea D.G.A.S.P.C. Satu Mare şi care au ca obiectiv principal intervenţia în situaţii de risc în domeniul asistenţei sociale;
* controlează modul în care sunt respectate drepturile persoanelor cu handicap social şi a celor cu dizabilităţi în instituţiile din judeţ;
* comunică Serviciului monitorizare, strategii, programe, proiecte orice modificare survenită în ceea ce priveşte măsurile de protecţie ale persoanelor adulte;
* soluţionează petiţiile repartizate în termenul legal cu indicarea temeiului legal;
* îndeplineşte oricare alte sarcini noi care apar ca urmare a modificărilor intervenite în legislaţia ce reglementează activitatea compartimentului, după aprobarea acestui regulament;
* elaborează şi utilizează materiale informative privind serviciile furnizate;
* asigură supervizarea şefilor/coordonatorilor centrelor din structura Direcţiei generale, precum şi a personalului de specialitate din respectivele centre, cu privire la activităţile din domeniul social, conform standardelor;
* are obligaţia de a păstra toate documentele intrate, cele întocmite pentru uz intern, precum și cele ieşite, potrivit legii;
* colaborează cu reţeaua de asistenţă socială comunitară în vederea stabilirii unei măsuri de protecţie de urgenţă a persoanei adulte cu dizabilităţi aflată în situaţie de criză.

**Centre pentru persoane adulte cu dizabilități aflate în subordinea DGASPC Satu Mare:**

|  |  |  |  |
| --- | --- | --- | --- |
| **Nr.** **Crt.** | **Denumire centru** | **Tip serviciu** | **Capacitate** |
| 1 | Centru de recuperare și reabilitare persoane cu handicap ,,Lucia" Satu Mare | servicii de recuperare și reabilitare pentru persoane cu handicap | 11 |
| 2 | Centru de recuperare și reabilitare persoane cu handicap ,,Laura" Satu Mare | servicii de recuperare și reabilitare pentru persoane cu handicap | 11 |
| 3 | Centru de servicii de recuperare neumotorie ( de tip ambulatoriu) ,,Sf. Spiridon" Satu Mare |  servicii de recuperare neumotorie (de tip ambulatoriu) | 10/zi |
| 4 | Centrul de îngrijire și asistență pentru persoane cu handicap mintal ,, Sf. Ana" Satu Mare | servicii de îngrijire și asistență pentru persoanele cu handicap mintal | 55 |
| 5 | Centrul de îngrijire și asistență pentru persoane cu handicap mintal ,, O viață nouă" Satu Mare | servicii de îngrijire și asistență pentru persoanele cu handicap mintal | 50 |
| 6 | Centrul de îngrijire și asistență socială ,, Șansa" Satu Mare | servicii de îngrijire și asistență social | 150 |
| 7 | Centrul de îngrijire și asistență socială ,, Alexandru" Carei | servicii de îngrijire și asistență social | 95 |

**Principalele activităţi desfăşurate la nivelul judeţului în anul 2018 privind persoanele adulte cu handicap:**

**Date statistice pe anul 2018**

1. Informare privind procedura admiterii în cadrul centrelor rezidenţiale a persoanelor adulte cu handicap, a persoanelor vârstnice şi a tinerilor care părăsesc sistemul de protecţia copilului de pe raza judeţului Satu Mare: **Activităţi:** **89 informări**
2. Evaluări din punct de vedere social şi psihologic privind instituirea unei măsuri de protecţie pentru adultul cu handicap, persoana vârstnică, tânărul care părăseşte sistemul de protecţia copilului: **Social: 41 evaluări Psihologic: 38 evaluări**
3. Întrevederi la domiciliul persoanei potenţial beneficiare de servicii sociale:

**Social: 41 activităţi – 46 persoane –**

**Psihologic: 38 activitate – 45 persoane –**

1. Consiliere individuală pentru persoanele potenţial beneficiare de servicii sociale (adult cu handicap, persoană vârstnică, tânărul care părăseşte sistemul de protecţia copilului):

**Social: 50 activităţi – 58 persoane**

**Psihologic: 46 activități – 52 persoane:**

1. Activitate de informare şi consiliere a reprezentantului legal/persoanelor de referinţă/rudelor persoanelor potential beneficiare de servicii sociale :

**Social: 50 activităţi – 58 persoane**

1. Completarea anchetei sociale (asistent social) pentru adultul cu handicap şi pentru tânărul care părăseşte sistemul de protecţia copilului respective raportul de evaluare a nevoilor şi încadrarea în grade de dependenţă pentru persoana vârstnică, :
2. **anchete sociale – adult cu handicap**
3. Completarea **Fişei de evaluare psihologică** (psiholog): **Fişe 38 – persoane - 52**
4. Elaborarea fişei cadru pentru persoana potenţial beneficiară de servicii sociale (asistent social – psiholog): **41- fişe cadru**
5. Întocmirea **Raportului final de evaluare** (asistent social – psiholog): **41- rapoarte finale**
6. Prezentarea cazurilor în faţa Comisiei de evaluare a persoanelor adulte cu handicap Satu Mare cu propunerile specialiştilor referitoare la admitere/neadmiterea/revocare într-un centru rezidenţial: **41– cazuri**
7. Prezentarea cazurilor în faţa Comisiei de admitere /ieşire a persoanelor vârstnice din/în cadrul **Căminului pentru persoane vârstnice Viile Satu Mare;**
8. Dispoziţii directoriale privind admiterea/ieşirea/transfer în/din cadrul unui centru rezidenţial; persoana vârstnică şi tânărul care părăseşte sistemul de protecţia copilului

 **7 - Dispoziţii Directoriale** privind admiterea în cadrul Centrului Social cu destinație multifuncțională pentru tinerii care părăsesc sistemul de protecție a copilului din localitatea Noroieni, județul Satu Mare - /5/6 exemplare: **13 Dispozitii Directoriale** privind încetarea măsurii de protecție în cadrul Căminului pentru persoane vârstnice Viile Satu Mare **;**

1. Transmiterea dosarului original centrului rezidenţial atât pentru adultul cu handicap, persoana vârstnică cât şi pentru tânărul care părăseşte sistemul de protecţia copilului: **41 - dosare**
2. Pregătirea documentaţiei, anchete sociale, acte juridice, adeverinţe de venit, pentru beneficiar,cobeneficiar în vederea calculului contribuţiei lunare necesare întocmirii Angajamentului de plată, pentru cazuri noi /reevaluări (adult cu handicap, personă vârstnică, tânărul care părăseşte sistemul de protecţia copilului): **220 - dosare/1/2 persoane pentru fiecare dosar**
3. Redactarea Contractului de acordare de servicii sociale pentru beneficiarii din cadrul centrelor rezidenţiale (adult cu handicap, persoană vârstnică, tânărul care părăseşte sistemul de protecţia copilului):  **220 - contracte - 1/2/3/ exemplare**
4. Managementul de caz (coordonarea şi integrarea tuturor activităţilor destinate beneficiarilor de servicii sociale a măsurilor de asistenţă socială specifice realizate de către managerii de caz în acord cu obiectivele stabilite în planul de intervenţie):
5. reevaluarea măsurii de protecţie prin întocmirea rapoartelor cu propunerile specialiştilor din cadrul centrelor rezidenţiale şi/sau din cadrul serviciului (pentru adultul cu handicap): **398 - rapoarte reevaluare**
6. revizuirea sau completarea planului individual de intervenţie (pentru adultul cu handicap):

**220 - planuri au fost elaborate**

1. completarea fişei de evaluare/reevaluare existentă la dosarul beneficiarului de servicii sociale din cadrul S.M.C.A.M.S.S.(pentru adultul cu handicap): **220 - de fişe au fost completate**
* elaborarea rapoartelor de reevaluare în vederea stabilirii statutului juridic de către instanţă al beneficiarilor de servicii sociale, adultul cu handicap, persoana vârstnică, tânărul care părăseşte sistemul de protecţia copilului (interzisul judecătorec, numire curator/tutore): **30 dosare**
1. transmitere S.E.C.D.A.S. dosare în vederea încadrării în grad de handicap/revizuire pentru beneficiarii de servicii sociale din cadrul centrelor rezidenţiale: **25 dosare transmise S.E.C.D.A.S**

**F. Centrul de servicii de recuperare neuromotorie (de tip ambulatoriu) “Sf. Spiridon”:**

Au beneficiat de servicii de recuperare un număr de **75 beneficiari.**

**G. Căminul pentru persoane vârstnice Viile Satu Mare**: începând cu data de 01.05.2014 a funcţionat în subordinea D.G.A.S.P.C. Satu Mare. Conform Hotârării a Consiliul Județean nr. 121/2018 serviciul social denumit Căminul pentru Persoane Vârstnice Viile Satu Mare și-a încetat activitatea.

**H. Centrul social multifuncţional pentru tinerii care părăsesc sistemul de protecţia copilului Noroieni** – **beneficiază de servicii sociale un număr de - 6 tineri**

**7. Informarea persoanelor în ceea ce priveşte serviciile sociale destinate persoanelor adulte cu handicap de pe raza judeţului Satu Mare:**

 - au fost efectuate un număr de **104**  informări şi totodată înmânarea listei care conţine documentele aferente stabilirii unei măsuri de protecţie conform legislaţiei în vigoare.

**ANALIZA SWOT privind serviciile sociale din județul Satu Mare**

|  |  |
| --- | --- |
|  **Puncte tari:** | **Puncte slabe:** |
| * Sector ONG activ în domeniul asistenței sociale la nivel județean
* Capacitatea de a identifica surse de finanţare
* Know-how în elaborarea şi implementarea proiectelor
* Existenţa unei echipe de acţiune în domeniu la nivelul DGASPC
* Existența la nivelul județului de modele de bună practică în furnizarea de servicii sociale;
* Experienţă în furnizarea de servicii sociale specializate;
* Existența la nivelul DGASPC a bazelor de date cu beneficiarii (copii, persoane adulte cu handicap) serviciilor sociale furnizate de aceasta, care oferă o imagine realistă a acestora;
* Existența de parteneriate şi colaborări între DGASPC Satu Mare si furnizori privați de servicii sociale;
* Personal angajat cu studii superioare;
* Capacitate de adaptare la schimbare a personalului
 | - Servicii sociale insuficiente raportate la numărul de beneficiari existenți; - Cunoașterea insuficientă a nevoii sociale reale la nivelul județului - Necuprinderea în sistemul de asistenţă socială a potenţialilor beneficiari, insuficientă identificare a beneficiarilor; - Neconcordanţă între nevoile beneficiarilor şi posibilitatea de acţiune a serviciilor; - Cunoașterea insuficientă a serviciilor sociale disponibile in teritoriu de către angajații instituțiilor publice; - Lipsa unei baze de date la nivelul judeţului cu privire la toţi beneficiarii serviciilor sociale publice și private (duce la necunoșterea ”traseului” parcurs de beneficiar); - Slaba implicare a autorităților locale în dezvoltarea serviciilor de prevenire; - Lipsa implicării structurilor Consiliilor Comunitare Consultative înființate la nivelul Consiliilor Locale; - Insuficienţa numărului de servicii adresate copilului şi familiei în situaţie de risc, copilului cu handicap, în special servicii de prevenire (implicarea insuficientă a autorităţilor de la nivel local şi comunităţile locale); - Resurse umane reduse în raport cu cazuistica existentă şi cea potenţială; - Numărul insuficient de specialişti în zonele rurale în vederea înfiinţării/furnizării de servicii sociale; - Resurse umane cu nevoi ridicate de formare; - Metode reduse de stimulare a personalului; - Fonduri bugetare reduse pentru dezvoltarea sistemului de servicii sociale din judeţ; - În lipsa unei co-finanţări de la bugetul de stat, județean sau local, continuarea furnizării serviciilor sociale private este nesigură;  |
| **Oportunităţi:** | **Ameninţări:** |
| * Conştientizarea necesităţii îmbunătăţirii sistemului de asistenţă socială din România şi implementarea unui management de sistem performant;
* Experienţa acumulată până în prezent în domeniul promovării şi creării de modele ale serviciilor pentru copii, pentru persoanele cu dizabilităţi şi familii;
* Existenţa cadrului legislativ comprehensiv, modern şi armonizat standardelor europene în domeniul asistenţei sociale.
* Existenţa precizărilor clare în legislaţie privind responsabilizarea comunităţilor locale în luarea măsurilor pentru înfiinţarea serviciilor sociale primare, de proximitate pentru copii, vârstnici şi familii;
* Existenţa organizaţiilor neguvernamentale care sunt implicate în domeniu şi profesionalismul acestora;
* Deschiderea instituţiilor faţă de colaborarea în domeniul asistenţei sociale;
* Existenţa standardelor minime obligatorii pentru serviciile de prevenire a separării copilului de familie, pentru serviciile de protecţie specială a copilului separat de părinţi şi pentru serviciile sociale furnizate persoanelor cu handicap, atât la domiciliu, cât şi în centrele specializate (centre de zi şi rezidenţiale);
* Implicarea constantă a instituţiilor locale, pentru găsirea celor mai bune căi şi instrumente de lucru care să asigure protecţia reală a copiilor, a persoanelor vârstnice, a celor cu handicap, precum şi promovarea drepturile acestor categorii de persoane;
* Profesionalizarea dialogului dintre diverşii furnizori de servicii şi instituţiile centrale şi locale implicate în domeniu.
 | În raport cu sistemul instituţional: * Rezistenţa la descentralizare a autorităţilor locale, motivată de lipsa experienţei unora dintre acestea în managementul şi organizarea serviciilor sociale;
* Lipsa unei experienţe în implicarea comunităţii, a mediului de afaceri şi cetăţenilor în acţiuni sociale, de binefacere;
* Ritmul lent de reformă din alte sectoare de activitate complementare sistemului de protecţie a copilului - educaţie, sănătate, administraţie locală;

În raport cu resursele umane: * Lipsa personalului de specialitate (asistenţi sociali, psihologi,etc.)

În raport cu finanţarea:* Lipsa unui sistem de finanţare permanent şi predictibil;
* Ritmul lent al reformelor economice, care determină menţinerea la cote ridicate a ratei de sărăcie şi apariţia fenomenului migraţiei în străinătate care afectează situaţia familiilor şi copiilor;
* Capacitatea restrânsă a consiliilor locale de a înfiinţa şi susţine servicii  la nivel local;
 |

**Capitolul IV**

**NEVOI PRIORITARE**

**Prioritatea 1**

**Conceperea unui plan de acţiune referitor la dezvoltarea de servicii sociale la nivelul comunităților locale**

Acest fapt reprezintă o prioritate pentru că:

* În majoritatea comunităților locale nu există dezvoltate servicii sociale, fapt ce determină concentrarea cazuisticii la nivel județean ;
* Pentru a avea un pachet concret de măsuri, pentru cazurile sociale identificate la nivelul fiecărei comunități locale din județ;

**Prioritatea 2**

**Crearea de parteneriate public-public/public-privat funcţionale şi eficiente între toţi factorii din judeţ implicaţi în domeniu.**

Rezolvarea problemelor copiilor aflați în situație de dificultate, a persoanelor cu handicap, a persoanelor vârstnice, a persoanelor fără adăpost necesită corelarea eforturilor mai multor factori locali. Crearea unui parteneriat public-privat **funcţional şi eficient** la nivelul judeţului atrage după sine crearea unei reţele de lucru active capabile să asigure implementarea obiectivelor strategice judeţene.

**Prioritatea 3**

**Cartografierea serviciilor sociale de la nivel județean pentru evitarea suprapunerii asistenței sociale și crearea unor servicii de protecţie alternative viabile, funcţionale:**

Acest fapt reprezintă o prioritate pentru că:

* Se resimte necesitatea unui pachet de servicii cu care să vii în întâmpinarea nevoilor beneficiarilor;
* Pentru a creşte calitatea/eficienţa serviciilor prestate;
* Pentru a reduce costurile aferente.

**Prioritatea 4**

**Crearea şi dezvoltarea de servicii specializate şi practici integrative pentru copiii cu nevoi speciale, respectiv pentru persoane adulte cu handicap** în vederea îmbunătăţirii şanselor acestora de dezvoltare deplină şi armonioasă si de integrare socio-profesională.

* Lipsa acestor servicii la nivel județean;
* Dificultăți privind integrarea socială și profesională a tinerilor cu dizabilități care urmează să părăsească sistemul de protecție

**Prioritatea 5**

**Dezvoltarea de servicii de prevenire la nivelul comunităților locale din județul Satu Mare atât în domeniul protecției copilului, cât și în domeniul persoanelor adulte cu dizabilități și a celor vârstnice**

* Nu există servicii de prevenire la nivelul fiecărei comunități locale din județul Satu Mare, fapt ce determină concentrarea cazuisticii la nivel județean ;
* Pentru a avea un pachet concret de măsuri, pentru cazurile de risc şi de abandon.

**Prioritatea 6**

**Perfecționarea personalului care lucrează în domeniul asistenței sociale din instituțiile care oferă servicii de asistență cadrul primăriilor din județul Satu Mare.**

**Capitolul V**

**OBIECTIVELE GENERALE /OBIECTIVE SPECIFICE**

**OBIECTIV GENERAL 1.**

**Consolidarea instituţională a sistemului de servicii sociale la nivel județean**

**Obiectiv specific 1.1.**

Actualizarea permanentă a Hărţii serviciilor sociale – existente la nivelul judeţului Satu Mare.

**Măsuri/acțiuni**

1. Identificarea serviciilor sociale la nivel judetean;
2. Identificarea furnizorilor de servicii acreditati la nivel judetean;
3. Actualizare anuala a hartii serviciilor sociale

**Obiectiv specific 1.2.**

Evaluarea furnizorilor de servicii sociale şi a SPAS-urilor la nivel judeţean;

**Măsuri/acțiuni**

1. Cartografierea judeţului ca şi resurse active în asistenţa socială (furnizori privati, nonprofit, cu profit, instituţii bugetare, acreditaţi sau neacreditaţi);
2. Evaluarea resurselor (categorii de personal cu atribuţii în asistenţă socială) existente în structurile specifice serviciilor sociale identificaţi la nivelul judeţului;
3. Determinarea bazei de date cu beneficiarii, a numărului acestora şi a serviciilor abordate de fiecare furnizor de servicii în parte;
4. Organizarea unor instruiri la nivel judeţean cu reprezentanţii entităţilor implicate în asistenţa socială, privind comunicarea şi lucrul în echipă.
5. Organizarea unor campanii de informare/ educare/ conştientizare la nivel instituţional.

**Obiectiv specific 1.3.**

Crearea/stabilirea de metodologii, proceduri şi instrumente de lucru comune la nivel judeţean;

**Măsuri/acțiuni**

1. Elaborarea, tipărirea/ distribuirea în format electronic al unui ghid judeţean al furnizorilor şi serviciilor sociale, cu revizuire interactivă;
2. Identificarea metodologiei de lucru specifice fiecărei instituţii implicate în asistenţa socială;
3. Determinarea competenţelor profesioniştilor din instituţiile implicate în managementul cazurilor şi intervenţia pe caz;
4. Stabilirea unor întâlniri tematice cu profesionişti care lucrează la acelaşi nivel de intervenţie, în vederea testării şi determinării modului comun de lucru, pentru a se evita intervenţiile redundante sau neoferirea de servicii specifice beneficiarilor;
5. Identificarea situaţiilor ce necesită intervenţia în tandem a specialiştilor de la mai multe entităţi distincte şi modul de colaborare dintre aceştia;
6. Organizarea unor instruiri la nivel judeţean cu reprezentanţii entităţilor implicate în asistenţa socială privind aspecte ale managementului de caz;
7. Organizarea unor campanii de Informare/ Educare/ Conştientizare la nivel judeţean, pentru promovarea serviciilor fiecărei entităţi implicate în parte.

**Obiectiv specific 1.4.**

Crearea unui sistem de supervizare a serviciilor sociale la nivel județean.

 **Măsuri/acțiuni**

1. Contractare servicii specializate de supervizare conform prevederilor legale;
2. Crearea unei echipe de supervizori la nivel judetean;
3. Elaborarea unui plan de supervizare aplicabil tuturor prestatorilor de servicii sociale acreditati.

**Obiectiv specific 1.5.**

Sprijinirea înființării SPAS-urilor/ compartimentelor de asistență socială din cadrul tuturor primăriilor din judeţul Satu Mare, în vederea colaborării eficiente cu aceștia.

**Măsuri/acțiuni**

1. Acordarea de asistență în vederea înființării SPAS-rilor/ compartimentelor de asistență socială din cadrul tuturor primăriilor din judeţul Satu Mare;
2. Instruirea personalului SPAS-rilor/ compartimentelor de asistență socială din cadrul tuturor primăriilor din judeţul Satu Mare, cu privire la procedurile specifice și instrumentele comune de lucru în asistență socială;

**Obiectiv specific 1.6.**

Încheierea de parteneriate public-public, respectiv public-privat în vederea susținerii serviciilor sociale oferite de către DGASPC Satu Mare

**Măsuri/acțiuni**

1. Contractarea serviciilor sociale de către furnizori publici/ privați de servicii sociale, conform prevederilor legale;
2. Elaborarea unor protocoale de colaborare între furnizorii ce oferă servicii în asistenţă socială la nivel judeţean (instituţii publice, ONG, etc.).

**OBIECTIV GENERAL 2.**

**Îmbunătățirea accesului copiilor aflați în situație de risc la servicii de calitate**

**Obiectiv specific 2.1.**

Sprijinirea creării şi funcţionării serviciilor sociale primare la nivelul comunităţilor locale şi responsabilizarea acestora pentru prevenirea separării copilului de părinţi şi susţinerea familiilor pentru creşterea, sprijinirea şi educarea propriilor copii**.**

**Măsuri/acțiuni**

1. Analiza situației privind abandonul familial în vederea identificării comunităților cu risc crescut;
2. Informarea factorilor de decizie la nivel local cu privire la situația abandonului copilului;
3. Formarea profesională a personalului comunității locale;
4. Desfășurarea de Campanii de informare și sensibilizare a comunității cu privire la protejarea copilului în mediul familial sau în familia extinsă ca soluție optimă pentru dezvoltarea armoniosă a acestuia.

**Obiectiv specific 2.2**

Continuarea activităţilor de prevenire a abandonului copilului în unităţile medico-sanitare şi prevenire a instituţionalizării

**Măsuri/acțiuni**

1. Analiza situației privind abandonul familial în maternități și pediatrii;
2. Organizarea unor campanii județene în acest sens.

**Obiectiv specific 2.3**

Înființarea serviciilor pentru copii delincvenţi sau cu comportament deviant

**Măsuri/acțiuni**

1. Crearea unui centru specializat pentru copiii delincvenți sau cu comportament deviant până în anul 2023

**Obiectiv specific 2.4**

Creșterea calității serviciilor furnizate copiilor din sistemul de protecție județean prin închiderea instituțiilor de tip vechi și dezvoltarea serviciilor alternative

**Măsuri/acțiuni**

1. Închiderea Centrului de Plasament ,,Roua” Hurezu Mare și reorganizarea acestuia în Centru de primire în regim de urgență cu o capacitate de 30 locuri până la sfârșitul anului 2021;
2. Închiderea Centrului de Plasament ,,Floare de Colț”, Halmeu și înființarea a trei case de tip familial în județ până la sfârșitul anului 2023;
3. Dezvoltarea rețelei de asistență maternală prin proiectul ***"TEAM-UP: Progres în calitatea îngrijirii alternative a copiilor'',******cod 127169,*** depus în cadrul programului POCU, AP 4/PI 9.iv/OS 4.5.&4.14, implementat de ANPDCA în parteneriat cu cele 47 de direcții generale de asistență socială și protecția copilului din țară- angajarea a 110 asistenți maternali până la sfârșitul anului 2023;
4. Încurajarea măsurii de protecție prin plasament la familia extinsă sau alte familii/persoane;

**Obiectiv specific 2.5**

Extinderea/ dezvoltarea parteneriatului public-privat, permanentizarea dialogului cu organizaţiile neguvenamentale şi creşterea gradului de subcontractare a serviciilor.

**Măsuri/acțiuni**

1. Identificarea unor noi parteneri în dezvoltarea sau oferirea de servicii sociale;
2. Planificare întâlniri anuale cu furnizori de servicii sociale în vederea prezentării serviciilor ce vor fi promovate pentru externalizare;
3. Elaborarea unui program, a unei planificări de externalizare a serviciilor.

**Obiectiv specific 2.6**

Mediatizarea, informarea şi sensibilizarea opiniei publice cu privire la protecţia şi promovarea drepturilor copilului, printr-un program planificat de campanii**.**

**Măsuri/acțiuni**

1. Organizarea unor campanii de informare/ educare/ conştientizare la nivel judeţean, pentru promovarea serviciilor, a modului de accesare al acestora şi identificarea fiecărui furnizor de servicii implicat în parte;
2. Organizarea unor campanii de informare/ educare/ conştientizare la nivel judeţean, pentru promovarea drepturilor copilului conform Legii 272/2004 privind protecția și promovarea drepturilor copilului, cu modificările și completările ulterioare

**Obiectiv specific 2.7**

Dezvoltarea de servicii specializate pentru copiii cu handicap sever

**Măsuri/acțiuni**

* + - 1. Crearea unui centru medico-social pentru copiii cu handicap sever din județul Satu Mare;
			2. Încheierea de parteneriate cu unități sanitare, ONG-uri și comunitățile locale în vederea susținerii acestor servicii.

**Obiectiv specific 2.8**

Creșterea calității serviciilor oferite de către DGASPC Satu Mare, prin dezvoltarea resurselor umane care lucrează direct cu copilul

**Măsuri/acțiuni**

1. Angajarea unor specialiști la nivelul serviciilor rezidențiale;
2. Formare profesională continuă a personalului existent;
3. Evaluarea și formarea persoanelor de plasament care nu fac parte din familia lărgită– continuu;
4. Îmbunătățirea abilităților asistenților maternali profesioniști de creștere, îngrijire și educare a copiilor;
5. Contractarea serviciilor de supervizare profesională.

**OBIECTIV GENERAL 3.**

**Diversificarea tipologiei serviciilor judeţene pentru persoanele aflate în nevoie**

**Obiectiv specific 3.1**

Înființarea de servicii pentru victimele violenței în familie

**Măsuri/acțiuni**

Crearea unei locuințe protejate pentru victimele violenței în familie **î**n conformitate cu Legea nr. 217/2003 pentru prevenirea și combaterea violenței în familie, cu modificările și completările ulterioare, până la sfârșitul anului 2023.

**Obiectiv specific 3.2**

Înfiintarea în judeţul Satu Mare, a unor servicii/ centre destinate persoanelor fără adăpost.

**Măsuri/ acțiuni**

1. Evaluare în vederea determinării numărului și zonelor din județ unde sunt persoane fără adăpost
2. Încheierea de parteneriate cu ONG, instituții de cult religioase în vederea susținerii serviciilor destinate persoanelor fără adăpost

**OBIECTIV GENERAL 4.**

**Îmbunătățirea calității vieții persoanelor vârstnice din județ**

**Obiectiv specific 4.1**

**Dezvoltarea de servicii de la nivel local, pentru persoanele vârstnice**

**Măsuri/acțiuni**

1. Identificarea localităților unde există riscul de a exista persoane vârstnice la risc de abandon;
2. Informarea factorilor de decizie locali cu privire la această problemă;
3. Sprijinirea autorităților locale în vederea înființării unor servicii locale de îngrijire la domiciliu, cantină socială, centre de zi pentru persoane vârstnice, cămine de vârstnici sau CIA.

**OBIECTIV GENERAL 5.**

**Continuarea procesului de reformă instituţională din cadrul DGASPC pentru serviciile adresate persoanelor cu dizabilităţi și dezvoltarea de servicii alternative în comunitate**

**Obiectiv specific 5.1**

Dezvoltarea de servicii de tip locuință protejată pentru persoanele cu dizabilități

**Măsuri/acțiuni**

1. Accesarea unor programe cu finanțare internă/externă în vederea înființării unor locuințe protejate în județul Satu Mare;

Încheierea de parteneriate public-public, public-privat în vederea susținerii acestor servicii.

**Obiectiv specific 5.2**

Dezvoltarea de servicii de prevenire pentru persoanelor cu dizabilităţi la domiciliu (nedeplasabili, zone izolate, foarte sărace)

**Măsuri/acțiuni**

1. Înfiinţarea unei echipe mobile pentru recuperarea persoanelor cu handicap la domiciliu până la sfârșitul anului 2023

**Obiectiv specific 5.3**

Îmbunatățirea serviciilor oferite în centrele rezidenţiale existente în judeţul Satu Mare, aflate în structura Direcţiei, pentru persoanele cu dizabilități, prin implementarea/ respectarea standardelor de calitate

**Măsuri/acțiuni**

1. Implementarea standardelor de calitate;
2. Specializarea personalului existent;
3. Angajare specialiști;
4. Contractare servicii de supervizare profesională conform legii.
5. Încheirea de protocoale/convenţii de colaborare cu entitățile private care furnizează servicii sociale, persoanelor cu dizabilități din judeţ.

**Obiectiv specific 5.4**

Restructurarea/reorganizarea centrelor rezidențiale destinate persoanelor cu dizabilități aflate în subordinea DGASPC Satu Mare

**Măsuri/acțiuni**

* 1. Diminuarea capacității CIAS Șansa Satu Mare (centru tip vechi) de la 150 locuri la 50 de locuri până la sfârșitul anului 2023;
	2. Crearea unui centru de abilitare reabilitare (CabR) cu o capacitate de 40 locuri prin transformarea Centrului social cu destinație multifuncțională pentru tinerii care părăsesc sistemul de protecție a copilului din localitatea Noroieni;
	3. Crearea unui CIA cu o capacitate de 50 locuri prin transformarea CPC Floare de colț, Halmeu;
	4. Crearea unui centru de îngrijire și asistență cu o capacitate de 50 locuri în municipiul Carei;
	5. Înființarea a 3 locuințe maxim protejate cu o capacitate de 10 locuri/locuință;

**Obiectiv specific 5.5**

Organizarea unor campanii care să vizeze sensibilizarea opiniei publice, în vederea unei mai bune integrări a persoanelor cu dizabilități

**Măsuri/acțiuni**

1. Organizarea unor campanii de informare/ educare/ conştientizare la nivel judeţean pentru profesioniști și angajatori, cu privire la înlesnirea accesului la servicii și locuri de muncă a persoanelor cu dizabilități;
2. Organizarea unor caravane a locurilor de muncă pentru persoanele cu dizabilități;
3. Organizarea unor campanii de informare/ educare/ conştientizare la nivel judeţean, pentru promovarea drepturilor persoanelor cu dizabilități, conform Legii nr. 272/2004 privind protecția și promovarea drepturilor copilului, cu modificările și completările ulterioare și a Legii 448/2006 privind protecţia şi promovarea drepturilor persoanelor cu handicap cu modificările și completările ulterioare.

**Capitolul VI**

**MONITORIZAREA ȘI EVALUAREA STRATEGIEI**

Obiectivul general al Strategiei de dezvoltare a județului Satu Mare este acela de a promova o dezvoltare durabilă și îmbunătățirea calității vieții populației.

În conceperea acestei strategii s-a luat în calcul o serie de factori determinanți, după cum urmează:

- creşterea cooperării interinstituţionale în domeniul incluziunii sociale printr-o clară distribuţie a resurselor şi responsabilităţilor;

- promovarea de dezbateri publice, la intervale bine stabilite, privind teme prioritare din domeniul incluziunii sociale, implicând un număr mare de participanţi din toate sferele de activitate, precum şi reprezentanţi ai clasei politice;

- dezvoltarea comunitară cu scopul de a susţine nivelul local în dezvoltarea propriului mecanism de elaborare a planurilor de incluziune socială, de a putea evalua nevoile reale cu care se confruntă, precum şi de a avea un mecanism real de evaluare şi monitorizare;

- nevoia de a ne baza pe date şi indicatori atunci când evaluăm politicile şi monitorizăm programele de incluziune socială;

- elaborarea de studii şi cercetări prin care să se analizeze situaţia curentă şi să se elaboreze recomandări pe teme prioritare din domeniul incluziunii sociale, identificate la nivel naţional;

- organizarea de sesiuni de formare a personalului din administraţiile locale şi naţionale care au responsabilităţi în promovarea incluziunii sociale.

Prezenta Strategie de dezvoltare a serviciilor sociale din judeţul Satu Mare, pentru perioada 2019-2023, îşi atinge obiectivele propuse, în sensul de a crea şi dezvolta un sistem de servicii sociale eficiente şi eficace, se impune ca toate activităţile implicate de acest proces să fie monitorizate, supervizate şi evaluate constant şi obiectiv.

 Monitorizarea, supervizarea şi evaluarea implementării se va face la nivelul fiecărei instituţii publice sau private responsabile folosind un sistem unic bazat pe indicatori cantitativi şi calitativi. Calitatea, corectitudinea, eficienţa şi eficacitatea măsurilor aplicate vor reflecta modul în care obiectivele propuse prin strategie sunt puse în practică. În acest sens vor fi analizate: satisfacţia beneficiarului, serviciile, resursele umane şi financiare necesare, standardele de performanţă şi calitate, funcţionarea sistemului ca și întreg unitar.

 Evaluarea strategiei trebuie să se facă din perspectivă multiplă, după criterii şi stadii multiple. În acest sens este necesar să se efectueze:

* **evaluare inițială -** pe termen scurt**,** se va realiza înaintea implementării activităților specifice la nivelul fiecărei instituţii implicate în proces pentru identificarea rapidă şi la timp a tuturor riscurilor;
* **autoevaluare –** caracter permanent**,** se va realiza individual, la nivelul fiecărei instituţii implicate în procesul de implementare a strategiei pentru identificarea rapidă/ punctuală şi la timp a unor posibile riscuri;
* **evaluarea de proces (intermediară) –** pe termen mediu**,** se va realiza după parcurgerea fiecărui stadiu propus și generează rezultate ce stau la baza corecturilor și calibrării eforturilor ulterioare;
* **evaluare finală -** pe termen lung, se va realiza la îndeplinirea fiecarui obiectiv al strategiei sau conform termenelor planificate.

**Capitolul VII**

**FINANȚAREA SERVICIILOR SOCIALE DIN JUDET**

În vederea atingerii rezultatelor aşteptate prin implementarea prezentei strategii, se estimează o creştere a necesarului de resurse financiare.

Un argument pentru a justifica efortul financiar suplimentar, este faptul că, dacă strategiile anterioare în domeniul protecţiei copilului s-au concentrat pe dreptul la protecţie specială a copiilor, strategia prezentă vizează un grup ţintă mult mai mare şi urmăreşte respectarea drepturilor tuturor copiilor din judeţ. Deasemenea vizează diversificarea serviciilor furnizate persoanelor cu handicap şi a tinerilor care părăsesc sistemul de protecţie al copilului.

 Autorităţile administraţiei publice locale au obligaţia să asigure sumele din bugetele proprii şi alte venituri extrabugetare, în completarea celor alocate din bugetul de stat. Implementarea prezentei strategii se va finanţa din următoarele surse:

* bugetul de stat (programe de interes naţional, etc.);
* bugetul judeţean;
* bugetele locale ale comunelor, oraşelor şi municipiilor;
* fonduri externe nerambursabile;
* donaţii, sponsorizări sau alte contribuţii din partea persoanelor fizice (inclusiv beneficiarii) ori juridice;
* alte surse de finanţare, în conformitate cu legislaţia în vigoare.

Serviciile sociale pot fi finanţate din fonduri internaţionale, stabilite prin memorandumurile sau protocoalele de finanţare încheiate de statul român cu donatorii, precum şi din fondurile structurale pentru proiectele selectate în cadrul programelor operaţionale regionale.

În funcţie de venituri, persoanele beneficiare contribuie la finanţarea acordării serviciilor sociale, conform legii.

Furnizorii de servicii sociale pot dezvolta activităţi lucrative numai pentru autofinanţarea serviciilor sociale acordate, cu excepţia operatorilor economici prevăzuţi la art. 37 alin. (3) lit. e) din Legea nr. 292/2011 a asistenței sociale. Veniturile astfel obținute se utilizează şi pentru lucrări de modernizare, reamenajare şi renovare a centrelor aflate în administrare.

Asociaţiile şi fundaţiile, precum şi cultele recunoscute de lege, în calitate de furnizori privaţi de servicii sociale, pot primi subvenţii alocate de la bugetul de stat şi de la bugetele judeţene /bugetele locale, ca formă de sprijin în vederea înfiinţării, dezvoltării, diversificării şi asigurării continuităţii serviciilor sociale acordate de aceştia.

Anual vor fi elaborate **Planurile anuale de acțiune privind serviciile sociale** administrate și/sau finanțate de Consiliul Județean Satu Mare, precum și de către autoritățile administrației publice locale de la nivelul municipiilor, oarșelor și comunelor, care vor cuprinde **date detaliate privind numărul și categoriile de beneficiari, serviciile sociale existente, serviciile sociale propuse pentru a fi înființate, programul de contractare a serviciilor de la furnozorii privați, programul de subvenționare, bugetul estimativ și sursele de finanțare.**